qundao/data-zh-poetry huggingface dataset:
题幽人归隐图
作者：魏称
朝代：明
体裁：古风

若有人兮遐方，被薜荔兮荷裳。飧三芝兮五蕙，蹇幽独兮茅堂。春日兮迟迟，春风兮微微。鸣鸟兮喈喈，垂杨兮依依。览佳辰兮何求，沛吾行兮兰舟。时不可兮苟得，邈予怀兮中洲。云冥冥兮欲雨，掇芳菲兮归处。羌蹇修兮未来，聊纾迟兮容与。
题武当
作者：魏良辅
朝代：明
体裁：七言绝句

冻梅偷暖著枯芽，石径云封第几家。雪色风香尤会意，青鸾衔出过墙花。
夏夜于鳞山楼
作者：魏裳
朝代：明
体裁：七言律诗

浊酒高楼暑自清，凌云词笔意峥嵘。星辰倒挂青萍色，山水凉生绿绮声。赋入甘泉通御气，人传河朔见交情。知君庾亮多幽兴，长啸胡床坐月明。
送万章甫兵宪滇南
作者：魏裳
朝代：明
体裁：七言律诗

仙郎拥传出燕关，开府西南控百蛮。万里烟涛青雀舫，千秋词赋碧鸡山。主恩题柱云霄上，时难论兵天地间。春到昆明怀汉苑，几回鸣玉共朝班。
雪霁同友人登王子山
作者：魏裳
朝代：明
体裁：五言律诗

畏路谁能到，幽怀我独偏。谷中初见日，树杪忽闻泉。倚杖青山色，衔杯白雪篇。交游仍旧俗，风景又新年。
题白雪楼
作者：魏裳
朝代：明
体裁：七言律诗

郢调凄凉思转幽，卜居还倚鲍山丘。初疑海气能成市，不道仙人独有楼。乘兴好看明月上，登高长啸白云秋。琴心自在谁堪识，且听巴人下里讴。
东流县
作者：魏观
朝代：明
体裁：古风

东流古名邑，渺在江之干。民居苦萧条，官舍亦苟完。庑陋纷草茅，垣周翳榛菅。枣植行疏疏，槐阴郁团团。觏此馀物清，盍展规抚宽。丞无两松哦，令乏五柳欢。簿则颀而长，或谓栖枳鸾。咨询我初来，偶滞风雨寒。坐彼容膝轩，徐徐散忧端。龙钟数耆翁，再拜陈肺肝。小县丧乱馀，人烟重凋残。百一虽幸存，门孤户仍单。老者困以衰，弱者伤以孱。况复差役频，斯须未遑安。赖有父母慈，桑麻慰盘桓。抚字皆得人，昭苏固无难。"援笔题此诗，考绩时取看。
两浙寄子栗家书
作者：魏观
朝代：明
体裁：古风

元年正月初，运使莅江浙。二月开衙门，上下总怡悦。明恩隆委任，疏钝愧忝窃。四月草寇生，民灶被残劫。场官殒八人，煎办顿阻节。分司两道出，招抚心力竭。十月大课成，幸且无亏折。省垣诸公相，筵燕每攀接。和气蔼如春，鱼水喜相得。家有黄马驹，日夕畏踶啮。平章换青鬃，裁银补吾缺。因得与子槃，求姻细抡择。戊子王氏女，偶与龟筮叶。遂于十月间，随宜为昏结。念汝一载余，音问成远隔。劳我昼夜思，梦寐常切切。恐汝疾病生，忧汝门户迫。道路常阻修，端便不可索。颇闻湖广传，今年丰稼穑。老怀虽少慰，汝信终未阅。寥寥乡里人，惘惘嗟久别。朝用心所亲，此际想疲苶。治家诚不易，要自有规划。往昔唐棣生，说令为汝厄。倍田增税亩，赋役苦重叠。病根坚莫除，此害最深刻。其类繁有徒，相妒每中热。汝但循天理，勿与致唇舌。年来我身安，第益须鬓白。行步甚轻快，颜面亦光泽。人皆爱我健，言有卫生诀。卫生能寡欲，应在寿者列。念念想吾蒲，为汝安第宅。上疏乞归田，此意已先决。致仕许老臣，纶音载条格。迩来复苏州，张寇就夷灭。仲冬伐方氏，一月报三捷。遣子赴京师，懔懔归有德。太平看有象，登用多俊杰。法度尚严明，分寸惧违越。新添十九场，盐课又增额。钱粮诚重事，利害非琐屑。忡忡郁深忧，怀抱时痞塞。遣伻令远归，于汝还细说。亲眷好情密，邻里要和协。种艺贵先时，修身莫中辍。小人须善处，奴仆简嗔责。树为丘陇看，祀为宗祖设。不可视泛常，时岁忘造谒。杭州古名郡，来者常不绝。题诗寄平安，老泪迸昏睫。一一谢亲知，无状恕老拙。
二年十一月和暖如春上游观上苑召侍臣危素宋濂詹同吴琳及观等赐宴于奉天门东紫阁蒙御制一序赐之曰卿等各赋一诗以述今日之乐观诗曰
作者：魏观
朝代：明
体裁：七言律诗

深冬晴暖动逾旬，内苑游观诏侍臣。五色庆云开凤尾，九重丽日绕龙鳞。和鸾喜奉彤车御，式燕惭叨紫阁宾。淑气已从天上转，人间无地不阳春。
到三山马汝舟家在常德欲托附书与李泰适安
作者：魏观
朝代：明
体裁：七言律诗

萧萧骢马憩三山，游子相逢一破颜。杨柳春风官舍静，桃花流水钓舟閒。棘端最险猴犹立，华表虽遥鹤欲还。早晚写书求附汝，鼎城千里寄柴关。
午门阙上
作者：魏观
朝代：明
体裁：七言律诗

旌旗旖旎集中衢，日上金桥剑佩趋。双阙云中开凤扇，六王天上捧龙舆。成均被命仍敷教，大本承恩复说书。殊渥无涯嗟未报，几回退食重踟蹰。
南康阻风
作者：魏观
朝代：明
体裁：七言律诗

两日风涛阻客舟，山城邂逅散离忧。松枝趁市逢樵隐，蓬鬓携家愧宦游。天际五峰仍耐老，云间双剑欲横秋。匡庐许我巢松去，咫尺攀缘到上头。
复用前韵答汪汇掾郎
作者：魏观
朝代：明
体裁：七言律诗

沙头白叟送行舟，舟上青山豁病眸。一苇载云归晚溆，百花吹雨入春流。情深湘瑟方凝梦，声婉吴歌复送愁。赖有良朋解知己，不时呼酒话同游。
夜宿新河口二首
作者：魏观
朝代：明

舟人劳暂息，舣棹近柴扉。月过渔舟迥，星流鹤渚微。愁心千绪集，归计十年违。只有贫如故，秋深尚葛衣。舟定询儿女，徐行却在前。折归真偶尔，异处复悽然。卷幔穿篷系，篝灯插竹悬。夜深犹不寐，枕上计年年。
夜宿新河口二首·其一
作者：魏观
朝代：明
体裁：五言律诗

舟人劳暂息，舣棹近柴扉。月过渔舟迥，星流鹤渚微。愁心千绪集，归计十年违。只有贫如故，秋深尚葛衣。
夜宿新河口二首·其二
作者：魏观
朝代：明
体裁：五言律诗

舟定询儿女，徐行却在前。折归真偶尔，异处复悽然。卷幔穿篷系，篝灯插竹悬。夜深犹不寐，枕上计年年。
夜宿江夏水驿将往衡湘留赠亲友
作者：魏观
朝代：明
体裁：五言律诗

茆屋江声合，松舟月色迟。把杯频改席，剪烛共题诗。揽瑟清湘夜，闻箫赤壁时。美人千里外，迢递寄相思。
大同江口舍舟而涂抵樊昌四十里纪实
作者：魏观
朝代：明
体裁：古风

扁舟畏风涛，上马遵大路。马喜大路平，骞然欲驰䳱。手疲两足痛，纵逸恐颠仆。呼奴执其辔，控驭使徐步。前村望烟火，稍远得农扈。蔬笋兼可求，午膳爰不误。少顷闻病翁，叫出蓬首妇。妇出拜且言，"穷苦日难度。夫远充民兵，儿小当递铺。翁病经半年，寒馁缺调护。军需未离门，活计不成作。荒山要收丝，荒亩要输赋。诛求里长急，责罚官府怒。近来点弓兵，拘贫放权富。迫并多逃亡，苍黄互号愬。左右三五家，春深失耕务。纷纭下牌帖，勾捉犹未杜。"所言尽真悉，俾我心骇怖。兹行事咨询，拯恤惧迟暮。州县嗟匪才，琐屑诚可恶。丧乱民瘼深，君王重忧顾。所以谕旨勤，赤心相托付。民为邦之本，绥抚在完固。胡为重皴剥，上德阻宣布。明当抗封章，为尔除巨蠹。
大将军徐丞相平定中原振旅还朝上御龙江亭命儒臣赋诗迎之应制一首
作者：魏观
朝代：明
体裁：七言律诗

白旄黄钺两京平，甘雨和风四海清。师出万全非用武，将资三杰在推诚。苍龙挟雨迎车骑，彩凤穿云送旆旌。献颂偶蒙天一笑，行看作乐著功成。
大本堂二首
作者：魏观
朝代：明

翠葆葳蕤九凤旗，东华遥望立多时。都堂启事貂蝉集，率卫轮班虎豹驰。月绕珠帘升讲席，花迎金辂肃朝仪。六王炳炳前星后，珠纬联辉上玉墀。六斋帝子联龙衮，三岛神仙列雁行。绣毂青鸾金羽盖，锦鞯白马紫游缰。御沟细柳云生暖，禁御飞花雨送凉。郑国书闻能一一，玉炉清昼为分香。
大本堂二首·其一
作者：魏观
朝代：明
体裁：七言律诗

翠葆葳蕤九凤旗，东华遥望立多时。都堂启事貂蝉集，率卫轮班虎豹驰。月绕珠帘升讲席，花迎金辂肃朝仪。六王炳炳前星后，珠纬联辉上玉墀。
大本堂二首·其二
作者：魏观
朝代：明
体裁：七言律诗

六斋帝子联龙衮，三岛神仙列雁行。绣毂青鸾金羽盖，锦鞯白马紫游缰。御沟细柳云生暖，禁御飞花雨送凉。郑国书闻能一一，玉炉清昼为分香。
宁国溪上
作者：魏观
朝代：明

青山如旧识，迢递送行舟。故里一丘乐，归心千叠愁。树腰红日转，沙尾白云流。李郭多仙气，飘飘想并游。野老歌仍和，篙师去复留。水花凝鹤渚，山翠落渔舟。竹径归黄犊，柴门度白鸥。二刘多好况，杯酒共绸缪。
宁国溪上·其一
作者：魏观
朝代：明
体裁：五言律诗

青山如旧识，迢递送行舟。故里一丘乐，归心千叠愁。树腰红日转，沙尾白云流。李郭多仙气，飘飘想并游。
宁国溪上·其二
作者：魏观
朝代：明
体裁：五言律诗

野老歌仍和，篙师去复留。水花凝鹤渚，山翠落渔舟。竹径归黄犊，柴门度白鸥。二刘多好况，杯酒共绸缪。
宁国溪上四首
作者：魏观
朝代：明

轇轕山环水，沿洄水绕山。鸟啼山翠里，人语水声间。茅屋连溪坞，松舟系浅湾。村翁驱犊处，溪女得鱼还。石发连芳草，溪花映碧苔。肃霜千里思，明月一舟开。鼎沸茶初煮，炉香栗自煨。忽添诗兴好，细雨白鸥回。
宁国溪上四首·其一
作者：魏观
朝代：明
体裁：五言律诗

轇轕山环水，沿洄水绕山。鸟啼山翠里，人语水声间。茅屋连溪坞，松舟系浅湾。村翁驱犊处，溪女得鱼还。
宁国溪上四首·其三
作者：魏观
朝代：明
体裁：五言律诗

石发连芳草，溪花映碧苔。肃霜千里思，明月一舟开。鼎沸茶初煮，炉香栗自煨。忽添诗兴好，细雨白鸥回。
寄都昌胡君茂处士
作者：魏观
朝代：明
体裁：七言律诗

东汇清川接翠峦，故人茅屋此中安。元龙湖海藏胸次，司马江山绕笔端。几树落花春送雨，一帘飞瀑暮生寒。扁舟儗欲寻君去，千里烟波路渺漫。
寿昌道中
作者：魏观
朝代：明
体裁：七言律诗

野寺吟诗兴未阑，徐徐骢马出松关。村原窈窕通幽径，林壑依稀似故山。鸥泛晓溪云碓静，犊眠春陇雨犁閒。田家老稚相迎望，应笑征夫两鬓斑。
建德县三十韵
作者：魏观
朝代：明
体裁：古风

乘舟至建德，颇爱山水清。山水虽可爱，人烟苦凋零。种麦当县前，迂径入县庭。瓦烁存故基，小小才有厅。父老匍匐来，形影何伶仃。再拜泣且言："弊邑频遭兵。大则吴楚交，小则侯许征。逆彼族必夷，顺此身必刑。逃者冻馁连，窜者疾疫并。所剩无几户，家家无全丁。爰从甲辰秋，始见官府明。令簿来抚绥，曲尽父母诚。流离渐怀归，沈疴渐苏醒。田菜固多荒，未免赋役征。里长纷并缘，科需取余赢。"语意殊可怜，推言慰其情。去岁郡守朝，纶音细叮咛："民为邦之本，本固邦则宁。今而重伤残，救恤诚在卿。譬犹涧中鱼，鱼乐涧欲盈。又如水载舟，水激舟必倾。此道垂昭昭，卿等当力行。军乏捐冗条，力役止缮营。治则待以宽，罚则裁以轻。耕稼勖有时，教卷资有成。苟或负所期，宪度亟尔惩。"恳恳数百言，官庶曾共听。矧是半月余，捷音下三城。疆土益广远，礼乐逾作兴。于叟宜勉旃，行将庆升平。
建德溪涨大作感怀
作者：魏观
朝代：明

久雨逢戊晴，戊日雨不止。羽气凄乘宫，土德沦不纪。晻晻阴晦凝，四野连蓄水。绝壁洄冲波，玄林渺中沚。下上鸥鹭驯，沈浮蜃蛟喜。田庐聚岑阿，渔艇系桑梓。官租欲谁徵，军乏且无已。爰？昏垫情，罔究疏浚理。悠悠古圣人，惟日思复起。
建德溪涨大作感怀
作者：魏观
朝代：明
体裁：古风

久雨逢戊晴，戊日雨不止。羽气凄乘宫，土德沦不纪。晻晻阴晦凝，四野连蓄水。绝壁洄冲波，玄林渺中沚。下上鸥鹭驯，沈浮蜃蛟喜。田庐聚岑阿，渔艇系桑梓。官租欲谁徵，军乏且无已。爰�昏垫情，罔究疏浚理。悠悠古圣人，惟日思复起。
建德溪涨大作感怀二首·其一
作者：魏观
朝代：明
体裁：古风

邪阴翳长空，日色澹于土。霪雨连山来，万物昏莫睹。溪流渺无涘，阛阓入烟浦。牧伯吁可怜，沾衣悼民苦。慈心偶昭著，忧患竟无补。先王有成宪，治政当法古。二气随感孚，铁炭验昂俯。登崇中正畴，屏斥谀佞伍。泽梁省征税，凋瘵重绥抚。旸谷回精光，天渊底宁所。菑异由是消，永锡恩意溥。
旧大本堂
作者：魏观
朝代：明
体裁：七言律诗

玉署储书紫禁东，宛然麟凤穆清风。云开奎壁天光合，日射蓬莱御气通。炬炳莲花归学士，灯然梨杖致仙翁。詹吴宋乐皆时彦，撰述承恩昼夜同。
早朝奉天殿
作者：魏观
朝代：明
体裁：七言律诗

旭日曈曈启奉天，百寮云萃武楼前。青松缀玉传甘露，紫笋浮花瀹醴泉。多士听宣鱼贯入，诸侯分直雁行联。白头谬忝儒绅后，大本先容赴讲筵。
早朝武楼
作者：魏观
朝代：明
体裁：七言律诗

两阁花融禁御清，六符星润泰阶平。紫云华盖连中道，金水芙蓉绕内城。一语回天当国相，三呼动地复租氓。远夷日见来朝使，方物纷纷效进呈。
春
作者：魏观
朝代：明
体裁：七言绝句

莺啭听来丸药好，客陪欢处□樽开。清烟晚树深连竹，细雨春花乱点苔。
望庐山
作者：魏观
朝代：明
体裁：五言律诗

峻极长相望，閒居好养恬。松巢思李白，菊径儗陶潜。秀色云千仞，秋光雨一帘。渔樵与麋鹿，于我定无嫌。
桃源县送颜以仁回鼎城
作者：魏观
朝代：明
体裁：古风

层阿递流云，繁树散初旭。之子送我来，我送之子复。既上辰州船，犹闻武陵曲。江空岁云暮，离思泫盈掬。征鸿落寒音，微波汎晴渌。悠悠负芳辰，耿耿企旸谷。临分致深情，炯若佩琼玉。人生重天伦，朋友非外属。渺予尚真率，虚伪悲世俗。采采湘浦兰，猗猗鼎城竹。行将往从之，一浣延览瞩。
次韵吴子祥溪行有怀吾蒲而作
作者：魏观
朝代：明

绝似幽栖处，柴门瞰竹墟。未能忘志遂，且遣病眸舒。莼上邀黄耇，花前煮白鱼。近来儿侄辈，此乐定何如。岚光开翠崿，旭影动晴墟。送客莼边去，孤帆柳外舒。山云初度鹤，溪雨忽沈鱼。自得幽居趣，诸公恐未如。
次韵吴子祥溪行有怀吾蒲而作·其一
作者：魏观
朝代：明
体裁：五言律诗

绝似幽栖处，柴门瞰竹墟。未能忘志遂，且遣病眸舒。莼上邀黄耇，花前煮白鱼。近来儿侄辈，此乐定何如。
次韵吴子祥溪行有怀吾蒲而作·其二
作者：魏观
朝代：明
体裁：五言律诗

岚光开翠崿，旭影动晴墟。送客莼边去，孤帆柳外舒。山云初度鹤，溪雨忽沈鱼。自得幽居趣，诸公恐未如。
次韵蒲察少府出入韵
作者：魏观
朝代：明
体裁：五言律诗

白云花影外，堂上一帘春。细雨溪桥路，孤烟古木村。有鱼供醉客，无犬吠行人。把酒同游处，梅花满县门。
次韵遂安诸生洪诜
作者：魏观
朝代：明
体裁：七言律诗

彼美诸生偶见亲，芙蓉秋水夐无尘。气分金紫三峰秀，诗发琴清五柳春。咏月花前鹃到耳，看云松下鹤随身。老来才力嗟迟暮，爱尔书香不乏人。
次韵陈廉使见寄
作者：魏观
朝代：明
体裁：五言律诗

三月雰雰雨，曾无两日晴。旅怀常寂寞，佳节负清明。野树暮云合，山溪春水平。彭郎有音信，处处避回兵。
江上
作者：魏观
朝代：明
体裁：古风

青山巃巃江雨湿，江上行舟追不及。七百里内风拗多，十三矶头水流急。平生不畏风涛惊，此行但觉能伤情。可缘世道险于此，无人揽辔思澄清。钧天洞庭渺何许，云际依稀见烟树。推篷正儗和渔歌，白鸟双飞过船去。
湖口子槃家春别归
作者：魏观
朝代：明
体裁：七言律诗

儿女还家我谪官，远行容易别离难。家分异舫方为别，泪满征衣不忍看。江汉烟波秋欲暮，湓湖风雨晓初寒。小孙最是关情处，顿足呼爷语更酸。
留别刘贡士汝弼
作者：魏观
朝代：明
体裁：古风

镏兄我知己，待我终不薄。荣辱由外来，相看一如昨。兹诚古人度，亦固君子学。明珠媚深渊，芳兰华幽壑。瑜然天地间，立志迥超卓。斯文论骨肉，缓急真可托。自我来水西，顾问每勤恪。报谢终未遑，夕息还早作。心驰迹拘缀，竟尔成阙略。苟以人事言，简慢深有怍。所恃惟久要，胸次多豁落。临风重沾衣，缄情送归鹤。
留题明因寺
作者：魏观
朝代：明
体裁：七言律诗

石磴迢迢带夕曛，松房初启妙香焚。窗前峭壁悬青雨，屋上流泉绕白云。山翠湿衣僧未觉，岩花落帽客先闻。田家见说来修祀，铃磬宣经至夜分。
白雪山
作者：魏观
朝代：明
体裁：七言律诗

清梦悠悠绕故林，书窗皎皎白云深。法曹千里动归思，处士十年留野心。石砚昼封涵雨润，岩扉朝度带松阴。何当劝尽杯中物，副我还山旧日阴。
离寿昌县
作者：魏观
朝代：明
体裁：七言律诗

溪上徐徐上小舟，满前风物眩吟眸。鸟回曲径冲花落，浪激层滩触石流。贯网有鱼供午馔，罄瓶无酒破春愁。沿洄处处嘉山水，恰似吾蒲旧日游。
筠艭
作者：魏观
朝代：明
体裁：七言律诗

淇澳茅庐仅一间，宛如乘棹竹溪湾。芙蓉秋水三千顷，翠黛春风十二鬟。凤管制来遗谱在，渔竿归去钓丝閒。湘滨已有沿洄约，六逸清风信可攀。
至严州遗文员外焕代致其母平安意也
作者：魏观
朝代：明
体裁：古风

升堂拜慈母，容色穆以和。两孙慰目前，炯炯琼玉柯。呼名使之拜，拜罢仍抚摩。问我之金华，与子相见么？再拜覆母言，道取严陵过。平安致母辞，所处居有那。行行及二旬，始达江之沱。殷勤上槐省，闻子行已他。槠概早晚来，又恐说者讹。同袍重交游，为子笑且歌。香搴紫薇花，酒泛金叵罗。好怀尽倾倒，不觉衰颜酡。西轩尽潇洒，地僻情不颇。风生绿槐枝，月转乌龙坡。银灯漏疏棂，照见庭前莎。高踞严武床，微作杜甫哦。诸公怜髦荒，不复加谴诃。虽然出欢爱，狂简同一科。睡觉双目明，残星在银河。慨然会真意，披衣舞婆娑。明发不可留，王事毋蹉跎。题诗勖佳友，美玉思琢磨。闲情渺无穷，扁舟溯晴波。
至严州遗文员外焕代致其母平安意也
作者：魏观
朝代：明

升堂拜慈母，容色穆以和。两孙慰目前，炯炯琼玉柯。呼名使之拜，拜罢仍抚摩。问我之金华，与子相见么？再拜覆母言，道取严陵过。平安致母辞，所处居有那。行行及二旬，始达江之沱。殷勤上槐省，闻子行已他。槠概早晚来，又恐说者讹。同袍重交游，为子笑且歌。香搴紫薇花，酒泛金叵罗。好怀尽倾倒，不觉衰颜酡。西轩尽潇洒，地僻情不颇。风生绿槐枝，月转乌龙坡。银灯漏疏，照见庭前莎。高踞严武床，微作杜甫哦。诸公怜髦荒，不复加谴诃。虽然出欢爱，狂简同一科。睡觉双目明，残星在银河。慨然会真意，披衣舞婆娑。明发不可留，王事毋蹉跎。题诗勖佳友，美玉思琢磨。闲情渺无穷，扁舟溯晴波。
舟发金沙
作者：魏观
朝代：明
体裁：七言律诗

风波渺渺雪漫漫，千里扬帆意自安。渔父一蓑江上见，剡溪双棹画中看。花融金帐歌喉暖，月过柴门卧榻寒。明日洞庭开霁色，买鱼沽酒且追欢。
襄阳赵太守
作者：魏观
朝代：明
体裁：七言律诗

下车人说使君明，书罢黄堂逸兴生。鸟度春阴归汉甸，江含云影护襄城。竹间题壁知僧姓，花下看碑识吏情。圣代民和推妙选，御屏高处列芳名。
赠襄阳杨守将
作者：魏观
朝代：明
体裁：七言律诗

曾扈銮舆上玉京，更持武节定西兵。绣裳日射麒麟阁，玉帐云寒骠骑营。竹树晴烟浮楚甸，柳花春雨隔樊城。群儿拍手襄阳道，应为将军播颂声。
送陈秀才宪
作者：魏观
朝代：明
体裁：七言律诗

器识曾为远大期，论交犹愧奖成迟。池塘屡梦生春草，林壑应怀种紫芝。夜月绕残乌鹊树，春山啼老杜鹃枝。江头烂熳梅花发，把酒怜君惜别离。
逢仙岭（处州松阳县山也）
作者：魏观
朝代：明
体裁：古风

逢仙之岭皆悬崖，下有溪水青于苔。丹枫吹过水西去，白鸟飞上崖边来。行道一翁心甚急，石磴硗磝行不及。前临绝壑后深岩，欲避前呵无处立。
遂安舟中
作者：魏观
朝代：明

溪径斜斜入，柴门侧侧开。一牛临水立，双鸭避舟回。病眼青山豁，归心白发催。何因莼浦上，野老共传杯。云碓波渰没，村船岸系高。树根悬野草，石罅散溪毛。到处幽怀适，都忘远涉劳。双飞怜白鸟，翠崿绕能遭。水分莼浦绿，山拥遂河流。有似双溪浒，重乘一叶舟。能诗惊后进，览俗景前修。今夕宜三友，清樽对月浮。
遂安舟中·其一
作者：魏观
朝代：明
体裁：五言律诗

溪径斜斜入，柴门侧侧开。一牛临水立，双鸭避舟回。病眼青山豁，归心白发催。何因莼浦上，野老共传杯。
遂安舟中·其三
作者：魏观
朝代：明
体裁：五言律诗

水分莼浦绿，山拥遂河流。有似双溪浒，重乘一叶舟。能诗惊后进，览俗景前修。今夕宜三友，清樽对月浮。
遂安舟中·其二
作者：魏观
朝代：明
体裁：五言律诗

云碓波渰没，村船岸系高。树根悬野草，石罅散溪毛。到处幽怀适，都忘远涉劳。双飞怜白鸟，翠崿绕能遭。
遣子槃往华容族间种田寄安卿章士明
作者：魏观
朝代：明
体裁：七言律诗

樽酒西郊慰远还，梅花春意正相关。幽栖只好山林下，至乐无如畎亩间。为说柴桑三径在，肯容莘野一犁閒。斯文更有殷勤祝，烱烱明珠照二鬟。
避地莼滨偶成
作者：魏观
朝代：明
体裁：七言律诗

云扉俯瞰莼湖滨，风景迥隔蕲阳尘。青虫悬丝不到地，黄鸟蹴花时近人。酒为得欢当乐饮，客虽非伴且相亲。朝来群小诧吾舅，二老至今仍皂巾。
郑国公常茂等授经大本堂
作者：魏观
朝代：明
体裁：七言律诗

郑国蕲侯弟子群，储闱时得奉殷勤。宫花细浥研朱露，禁柳微溅洒墨云。御气日从双阙望，书声时彻九重闻。楚王可是推仁爱，临帖常容半席分。
都昌怀旧隐二首
作者：魏观
朝代：明

西斋风月好，庭草到阶前。春服趋童冠，秋声杂诵弦。题诗黄叶上，拄笏白云边。俯仰成今古，离愁为黯然。江雾仍为雨，山花故作容。秋风余鼠雀，寒水落鱼龙。慷慨心虽壮，羁栖力已慵。白云莼浦上，怅望最高峰。
都昌怀旧隐二首·其一
作者：魏观
朝代：明
体裁：五言律诗

西斋风月好，庭草到阶前。春服趋童冠，秋声杂诵弦。题诗黄叶上，拄笏白云边。俯仰成今古，离愁为黯然。
都昌怀旧隐二首·其二
作者：魏观
朝代：明
体裁：五言律诗

江雾仍为雨，山花故作容。秋风余鼠雀，寒水落鱼龙。慷慨心虽壮，羁栖力已慵。白云莼浦上，怅望最高峰。
阚县尹
作者：魏观
朝代：明
体裁：五言律诗

襄人齐拍手，官政喜清和。竹树烟光合，花封春意多。山中无吏迹，江上有渔歌。偃室如招士，庞公试一过。
题遂安童氏清远池亭二首
作者：魏观
朝代：明

风轩月榭迥无尘，池上新亭更可人。数点落花青嶂雨，四时流水碧桃春。石梁把钓儿嬉惯，山径携诗客过频。世道只今优暇少，偶然琴鹤且相亲。迢递山行喜见君，留连清远意殊勤。松扉近挹桥边翠，花岛平分水上云。入馔白鱼双尾出，隔窗黄鸟数声闻。碧崖却忆莼溪上，竹月山泉慰夕昕。
题遂安童氏清远池亭二首·其一
作者：魏观
朝代：明
体裁：七言律诗

风轩月榭迥无尘，池上新亭更可人。数点落花青嶂雨，四时流水碧桃春。石梁把钓儿嬉惯，山径携诗客过频。世道只今优暇少，偶然琴鹤且相亲。
题遂安童氏清远池亭二首·其二
作者：魏观
朝代：明
体裁：七言律诗

迢递山行喜见君，留连清远意殊勤。松扉近挹桥边翠，花岛平分水上云。入馔白鱼双尾出，隔窗黄鸟数声闻。碧崖却忆莼溪上，竹月山泉慰夕昕。
黄坡县感怀
作者：魏观
朝代：明
体裁：古风

狄人城边芳草多，君王立马高高坡。将军射雉城头上，回首天涯劳远望。湖又雨过泥水深，水深溪路嗟难寻。归来西陵日当午，惟有青山在樽俎。
玄妙观
作者：魏资政
朝代：明
体裁：七言律诗

一簇烟霞拥碧峰，已知羽士蹑仙踪。客来衡岳骑青鹿，祭罢云坛起绛龙。座上老师能啖柏，庭中雏鹤未离松。道人自种黄精食，敲火烹香不用舂。
三月三日雪晴寒甚早起偶成
作者：魏骥
朝代：明
体裁：五言绝句

起扫阶前雪，寒犹腊尽时。貂裘还再拥，却负看花期。
不寐
作者：魏骥
朝代：明
体裁：五言律诗

展转孤吟处，匡床入夜深。地偏人迹杳，风迥漏声沈。释闷聊成句，何劳见赏音。寒梅香忽度，知即是同心。
久不过乐丘赋以识吾之恋恋耳·其一
作者：魏骥
朝代：明
体裁：五言律诗

閒居清昼永，忆昨过闲行。月上湖光莹，云收山气清。开尊方尽醉，回首更留情。便欲移家去，悠悠乐此生。
久不过乐丘赋以识吾之恋恋耳·其三
作者：魏骥
朝代：明
体裁：五言律诗

循山宜步入，傍水可舟行。鸡犬缘村静，松篁著处清。岩僧无怪说，野老有真情。便是桃源里，移居可乐生。
久不过乐丘赋以识吾之恋恋耳·其二
作者：魏骥
朝代：明
体裁：五言律诗

一径纡山麓，扶藜款款行。尘心随地远，野趣入诗清。吊古伤遗迹，寻幽惬素情。归途度柴岭，又喜月初生。
五月一日晚晴閒步
作者：魏骥
朝代：明
体裁：七言律诗

老农歌里雨新晴，曳杖春深款款行。万叠好山随处涌，一川新涨与堤平。青青柳线牵风舞，短短蒲芽贴岸生。二麦如云喜收尽，无人不说比西成。
八月十七日过乐丘道中书所见
作者：魏骥
朝代：明
体裁：六言诗

碧树山头僧舍，黄茅林下农家。满坂香粳已实，沿篱疏菊将花。
十二月九日喜晴
作者：魏骥
朝代：明
体裁：五言律诗

林屋春来近，和风晓入帘。玉梅开的的，膏雨洒纤纤。地暖草将茁，冰消水若添。东君策羲驭，灵鹊噪晴檐。
十月十二日夜步月
作者：魏骥
朝代：明
体裁：五言律诗

仗策纡苔径，清吟月正中。隔林灯火近，入望水云空。夜静无过客，风高有断鸿。徘徊来复往，此趣许谁同。
和移风大树诗韵
作者：魏骥
朝代：明
体裁：五言排律

合抱楩楠质，尘中不易寻。烟霞恒作伴，桃李岂知心。干古经年远，根牢入地深。日红腾宿雾，月白下胎禽。禅榻分芳润，经龛幕翠阴。负薪樵每憩，避暑客长临。竹傍摇清影，莺迁弄好音。只惭樗栎混，不惧雪霜侵。灌溉时时谨，瞻依代代钦。高标欺朔吹，老叶厌秋霖。材固知无价，人须拔久沉。蕴奇惟我识，入赏更谁吟。大匠真能顾，明堂足可任。孤怀虽蹇蹇，特立耸森森。僻处非同昔，旁求却值今。万年期力挽，会见出幽林。
春暮雨雪不止
作者：魏骥
朝代：明
体裁：七言律诗

天上归来发已华，斋居愁对雨如麻。泥深径有相过客，寒剧庭无可看花。傍砌冲檐飞急溜，循墙古木噪残鸦。逍遥镇日惟清咏，榾柮频烧只煮茶。
春阴
作者：魏骥
朝代：明
体裁：五言律诗

屈指三春尽，都能几日晴。远山连树暝，新涨与堤平。处处鸠将乳，家家蚕欲生。越王台下路，阻却看花行。
晓步
作者：魏骥
朝代：明
体裁：古风

林居镇日欣无事，缓步阶苔净于洗。日色晴涵瀚海红，烟光淡林秋山紫。家家篱落散鸡豚，处处郊原足禾黍。从和熙皞由帝力，愿把升平纪青史。
晚步
作者：魏骥
朝代：明
体裁：七言绝句

楝花风起燕飞飞，步出溪桥一径微。最喜晚来诗趣好，山光水色淡斜晖。
晚步·其一
作者：魏骥
朝代：明
体裁：七言绝句

扶筇石径步迟迟，林壑凉生暑退时。老去情怀聊自遣，看山看水只题诗。
晚步·其二
作者：魏骥
朝代：明
体裁：七言绝句

著霜红树晚离离，香糯香粇熟渐齐。白袷乌巾筇竹杖，江乡风景不胜题。
游陈山
作者：魏骥
朝代：明
体裁：七言绝句

清溪南面是陈山，列嶂舒屏紫翠间。几度捲帘成晚对，白云时共鹤飞还。
秀野堂
作者：魏骥
朝代：明
体裁：七言律诗

穹林幽屿绕檐楹，花竹纷披照眼明。宾客盈门无俗状，儿孙终夕有书声。山容青露云方敛，芸叶香生雨半晴。诗料满前吟不尽，神仙何必住蓬瀛。
秋日閒居
作者：魏骥
朝代：明
体裁：古风

秋高风露凉，明月满庭户。展转不能眠，起纵阶前步。美人天一方，何时遂良晤。相思热中肠，坐觉年华暮。
竹
作者：魏骥
朝代：明
体裁：古风

傲彼冰与霜，陋此桃与李。籊籊青琅玕，鸾停而凤翥。向我来清风，九夏凉如洗。愿缔金石交，坚贞保终始。
辛未岁暮述怀
作者：魏骥
朝代：明
体裁：七言律诗

布袜青鞋雪满颅，休官林下惬閒居。心无俗系身无恙，炉有清香案有书。山色循檐云散后，梅香入座雪晴初。却惭坐享升平乐，屈指将来岁又除。
郊行二首·其一
作者：魏骥
朝代：明
体裁：七言绝句

楝子花香雨正过，秧针刺水渐平坡。太平无限田家乐，愿杂春农著短蓑。
郊行二首·其二
作者：魏骥
朝代：明
体裁：七言绝句

杨柳人家燕子飞，绿浓缘径觅红稀。多年不踏乡关路，最喜青山待我归。
闻鸟声
作者：魏骥
朝代：明
体裁：七言绝句

金台兰省望都迷，兀坐晴窗日渐西。喜助老怀吟好处，幽禽飞傍绿阴啼。
雪景
作者：魏骥
朝代：明
体裁：古风

我昔承恩使西夏，周道倭迟过泰华。重冈复岭冬正深，貂帽狐裘策官马。黄沙白草风飕飕，万玉飞舞长城头。四围山岳若银铸，层冰冱尽黄河流。黄河船胶不可渡，立马津头日惊暮。天涯万里魂欲飞，手僵面坼将谁诉。张灯呼得关门开，关吏爇火嘘寒灰。同行革囊有沽酒，我性不饮空持杯。却怀有友西湖上，茅堂此日成清赏。梅花窗外吐清香，野蓛山肴酌新酿。醉来卧隐乌皮几，日斜妻儿呼不起。固知仕止有不同，故人之乐独如此。我今乞归自九重，雪时亦对飞瑶空。堆琼积玉感天泽，讴歌击壤祈年丰。敲门忽云故人到，不似王猷空返棹。手持山居对雪图，索我长歌写图妙。细观取法高房山，逼真眼底畴能攀。我呵冻笔题其间，芜辞似觉难同看。
题小画四景·其一
作者：魏骥
朝代：明
体裁：七言绝句

落红无数正春深，小艇移来泊水浔。满目青山如画好，欲从何处觅知音。
题小画四景·其三
作者：魏骥
朝代：明
体裁：七言绝句

千岩万壑晚偏奇，护却幽居也自宜。秋色满天人不见，一舟溪上泊多时。
题小画四景·其二
作者：魏骥
朝代：明
体裁：七言绝句

阴森夏木倚岩阿，小小轩窗掩薜萝。只恐故人归未得，扁舟何日更相过。
题小画四景·其四
作者：魏骥
朝代：明
体裁：七言绝句

溪南溪北雪纷纷，访友寻梅懒出村。冰滑小桥人迹断，独宜煨火闭柴门。
题画·其一
作者：魏骥
朝代：明
体裁：七言绝句

良夜迢迢月正明，石栏杆外坐深更。掀髯笑罢歌还续，爱杀林居此段情。
题画·其二
作者：魏骥
朝代：明
体裁：七言绝句

翠水丹山足赏心，渚荷汀柳夏初临。推蓬一曲升平调，不识何人是赏音。
题竹
作者：魏骥
朝代：明
体裁：五言律诗

林立晓苍苍，琅玕宿凤凰。孙枝凝露密，稚子过人长。摇月清声细，当风粉节香。敲门有佳客，日日看无妨。
题赵松雪小像
作者：魏骥
朝代：明

天潢玉树溥华滋，水晶宫小春迟迟。沤波桂楫浮轻漪，桃笙豹枕罗香帏。蜀琴啼凤弹吴丝，翠华渺渺膻尘飞。铜仙泪泣风凄凄，瑶阶土蚀秋虫悲。蝉衫宝榼双蟠螭，玉堂归老江南时。
黄子久沙碛图
作者：魏骥
朝代：明
体裁：七言律诗

江村望极际春明，匝地人家唤欲应。芳草一川朝滟滟，娇莺随处柳层层。茆茨偏水遇幽岛，苔径穿云接稻塍。回首夕阳天末堕，老渔犹自未收罾。
逢雪
作者：鱼无迹
朝代：明
体裁：五言律诗

马上逢飞雪，孤城欲闭时。渐能消酒力，浑欲冻吟髭。落日无留景，栖禽不定枝。灞桥驴背兴，吾与故人期。
寄刘彦炳
作者：鲁交
朝代：明
体裁：七言绝句

征旆遥分苑路西，马蹄春去弋阳溪。相思欲和乌啼曲，一拂瑶弦意总迷。
双池·其一
作者：鲁宪学
朝代：明
体裁：古风

云出香炉峰，峰光青欲锁。盝池呼双龙，遂有雨雨我。欬唾答泉响，报珠明颗颗。隔坐闻棋声，僧房在其左。山花缀篱落，中有菊初朵。芘刍足自怡，怡客何不可。稍闻竹炉边，星星敲石火。试啜赵州茶，饷以频婆果。
双池·其二
作者：鲁宪学
朝代：明
体裁：古风

岘南冠盖里，鹿门遥相望。皮孟至今称，庞公不可尚。习家池上亭，山川环沆漭。耆旧仰高阳，真气今西向。请看双池云，五色覆其上。想彼太元初，先秦存几杖。慧业岂虫鱼，遐轸方龙象。不问未焚书，犹嫌渔者戆。
五华山白龙寺
作者：鲁彭
朝代：明
体裁：五言律诗

野寺群山合，珠林古刹开。水迎风氏国，云断楚王台。落日逢仙侣，飞花到酒杯。长安望不极，临伫独徘徊。
题仿古墨竹卷四首 其一 苏东披轼
作者：鲁得之
朝代：明
体裁：七言绝句

雄才超绝老坡翁，戏墨多于感慨中。拂雨垂翎如病鹤，聊伸一足叫秋空。
题仿古墨竹卷四首 其三 管仲姬
作者：鲁得之
朝代：明
体裁：七言绝句

小蒸溪水晚风前，天圣曾瞻翰墨仙。剩有笔床螺黛色，为君重绘碧湘烟。
题仿古墨竹卷四首 其二 李息斋衎
作者：鲁得之
朝代：明
体裁：七言绝句

旧雨新烟水墨痕，秋清野思向谁论。山窗尚忆临摹处，疏影参差独闭门。
题仿古墨竹卷四首 其四 赵仲穆雍
作者：鲁得之
朝代：明
体裁：七言绝句

山青沙白水凄凄，秋草烟花思欲迷。惊断梦魂言不得，半林斜日竹鸡啼。
题竹卷后二首·其一
作者：鲁得之
朝代：明
体裁：七言绝句

剡藤十丈玉参差，风雨阴晴各得之。貌尽此君清迥意，牡丹何苦费胭脂。
题竹卷后二首·其二
作者：鲁得之
朝代：明
体裁：七言绝句

兵戈那得遂平安，莫笑迂疏纸上看。愿得人人操大节，不虚山朽写琅玕。
醉歌
作者：鲁志刚
朝代：明
体裁：五言绝句

掷杖下丹丘，寒花点石楼。十年残醉里，不见海山秋。
古路樵归
作者：鲁能
朝代：明

羊肠远接白云乡，归路行歌傍晚凉。薪担寒挑林外月，芒鞋香带草头霜。依稀酒幔摇村店，缥缈钟声度上方。圣主只今求隐逸，刍荛应见入尧章。
咸阳怀古
作者：鲁能
朝代：明

烟树苍茫一望中，汉陵秦苑总成空。铜驼埋没悲秋雨，石兽荒凉怨朔风。寂寂落花歌舞地，轻轻茅草乐游宫。停骖欲问前朝事，惟有青山夕照红。
西宁感怀
作者：鲁能
朝代：明

西山环绕古西平，番簇相连汉戍营。秣马征夫思野战，牧牛童子待春耕。路经三峡风涛急，水满三川月色明。回首咸阳渺何许，岭猿啼处不胜情。
送伍上舍宁告还乡兼简乃兄缙斋
作者：鲁能
朝代：明

皇都春暖雪初晴，驻马东郊送客行。弹铗暂辞双凤阙，挂帆遥指五羊城。千秋丹荔怀乡梦，万里青山带别情。风雨对床如问我，一官今见二毛生。
送内父碧筠罗先生还乡
作者：鲁能
朝代：明

万里驰驱上帝州，夜灯尊酒话绸缪。旅怀忽起乡园梦，逸兴应随潞渚舟。玉润惭非红杏雨，冰清照破碧天秋。悬知后夜相思处，月满关山独倚楼。
送进士马克毅还新会
作者：鲁能
朝代：明

钟鸣长乐曙光寒，斗酒城阴话别难。姓字已荣题璧水，衣冠暂许出金銮。轻风淮上杨花白，细雨江南荔子丹。莫向故园耽恋久，早来簪笔侍朝端。
送孟继之归梁州
作者：鲁道
朝代：明
体裁：五言律诗

尊酒荆门客，南征古道平。云连神女庙，山绕夜郎城。越巂开荒服，滇池隐旆旌。相思日千里，肠断夜猿声。
丁丑至日写怀
作者：鲁铎
朝代：明

海内今多事，寰中又一阳。病常如影在，日未及愁长。法驾临烽塞，人烟断水乡。登台望云物，风雪正茫茫。
三农苦
作者：鲁铎
朝代：明

癸未四月雨，并遗东作忙。盛夏雨不嗣，连月恣恒旸。邻湖㪺数级，安问陂与塘。高秋报淫雨，宵昼声浪浪。山村早焦槁，自无卒岁望。原田所灌溉，糜烂无登场。泽农陷巨浸，什一罹死亡。贫者为耕治，鬻儿营种粮。乃今益穷迫，骨肉矧异方。富者忧盗贼，扑劫群虎狼。向闻司租使，适经川泽乡。芃芃赏禾黍，讵信愬灾荒。三农苦复苦，天高难自明。未论死沟壑，官租何由偿。仰首向天泣，旻天但苍苍。
与方沙河谒张文悯墓前韵
作者：鲁铎
朝代：明

文悯坟头野草荒，穹碑十数倚残阳。拜台樵牧时相戏，祭案牲醪久未香。表卧寒烟无语鹤，路横顽石是眠羊。凭君摆落兴衰意，醉就邯郸道士床。
东庄
作者：鲁铎
朝代：明

窗外群峰远更佳，吾庐自可号山家。飞来好鸟寻常语，移种新丛次第花。木客每因求石蜜，贩夫频到送溪茶。不妨兼有渔翁乐，秋水东湖一钓槎。
东庄漫述
作者：鲁铎
朝代：明

秋交伏穷殊未凉，避暑却过湖东庄。梧桐下影忽复薄，络纬作声何太长。身本无能合教懒，鬓不为愁还自苍。未怕邻翁约做社，香粳紫秫皆登场。
东湖书院
作者：鲁铎
朝代：明

山围书院好峰多，行处新诗日几何。中有幽栖人不到，绿萝深洞白云窝。
东溪小景三首
作者：鲁铎
朝代：明

闲溯东风去，溪头千树花。停舟偶然坐，日暮未还家。清流意不浅，君须为渠醉。莫遣醒时归，犹解尘中事。隔溪语农人，新禾胫尚短。车痕记水畦，莫灌东畦满。
东溪小景三首·其一
作者：鲁铎
朝代：明

闲溯东风去，溪头千树花。停舟偶然坐，日暮未还家。
东溪小景三首·其三
作者：鲁铎
朝代：明

隔溪语农人，新禾胫尚短。车痕记水畦，莫灌东畦满。
东溪小景三首·其二
作者：鲁铎
朝代：明

清流意不浅，君须为渠醉。莫遣醒时归，犹解尘中事。
中秋待月饮城上次韦庵韵
作者：鲁铎
朝代：明

高城隐隐月胧胧，此夕秋光正及中。双寺晓钟还入市，三湖新涨欲连空。歌传内侍怜苏老，兴发南楼忆庾公。愁病强挑壶矢战，敢将全胜论成功。
中秋风雨有怀
作者：鲁铎
朝代：明

节序无情鬓有霜，中秋风雨向昏黄。尊前旧社人千里，云外新声雁一行。病起未能携楚沥，兴阑何处据胡床。诸孙仅慰而翁意，灯火西窗夜正凉。
临桂道中渔者
作者：鲁铎
朝代：明
体裁：五言绝句

危滩若奔雷，江鱼正贪上。顺水飞渔船，斜下拦江网。
为刘鹤厓题吴伟画
作者：鲁铎
朝代：明

吴生笔有神，无惭呼小仙。一泉片石世奔走，此图挥洒仍何年。缩来嶰谷三湘地，柴桑栗里依稀是，个中物色宁徒似。伶伦老技痒，王孙胡不归。泉明醉眼欲盈把，浑疑风露侵人衣。虚堂坐对意更远，九方轮扁俱天机。
义台为婿郭廷贵作次旧韵
作者：鲁铎
朝代：明

林巷仍逃俗，结茅池上台。果花从牖入，巢鸟隔江回。径僻苔全合，风徐萍半开。偶嗔双舞鹤，晓践菊塍颓。
九日东庄用前韵
作者：鲁铎
朝代：明

丹枫零落白云飞，别墅风长酒力微。坐待池菱炊饭出，行逢野菊戴花归。沙鸥贪看临秋水，林鹊从教乱夕晖。朝市久违疏散性，欲从渔父问荷衣。
九日值连雨用古韵
作者：鲁铎
朝代：明

佳辰准拟酒肠宽，连雨翻教减笑欢。桂玉屡迟中妇馈，莓苔欲上野人冠。场无露积妨秋穫，箧未成衣犯晓寒。稍喜黄花解人意，含章有意候晴看。
九日园亭用杜牧之韵
作者：鲁铎
朝代：明

押翰题糕手欲飞，菊边香雾正霏微。谁从今日仍辞醉，不道常年苦忆归。短屐未妨逢细雨，残尊还可待斜晖。官贫犹胜陶彭泽，刚得东篱有白衣。
九日用旧韵
作者：鲁铎
朝代：明

九日园亭独举杯，夕阳馀兴复登台。清池白鸟联翩下，曲径黄花烂熳开。儒术无功惭潦倒，帝乡多病喜归来。浇畦弄钓堪消日，不道无情岁月催。
九月三日芙蓉与菊同开
作者：鲁铎
朝代：明

黄花开不待重阳，亦有芙蓉不待霜。为忆宣和新谱里，已将金钿对红妆。
伏生传经图
作者：鲁铎
朝代：明

祖龙火中书作堆，阿房相继为尘灰。九旬老儒食汉粟，元自咸阳坑外回。向来传道心自许，挟书律在无俦侣。太常掌故来何迟，舌固犹存难正语。闺中弱息谙圣谟，口相授受曾何拘。删书门下谁复在，一女拟当三千徒。掌故心神只方策，耳目何尝滞声色。楚国虽亡见倚相，孔堂未上闻金石。谩道方言多异同，济南不与颖川通。子襄科斗人不识，考论文义终谁功。天为斯文存一线，汉人及见先生面。吾今尚恨礼残乐不传，当时试问宁徒然。
伦伯畴修撰使安南
作者：鲁铎
朝代：明

万里安南薄大瀛，王臣遣谕出槐厅。香生晓殿衣初赐，光照晴郊节暂停。宇内自应同化日，斗南今复见文星。羊城桑梓还增价，天使称觞上鲤庭。
何湖东先生约社有作次韵
作者：鲁铎
朝代：明

长安多病忆松筠，诏许还家感圣神。草阁枕书常谢客，花溪行药或逢人。吟当未稳仍侵夜，饮但微醺不负春。惭愧耆英招入社，重裁野服芰荷新。
侄婿胡瑞棹汀索咏
作者：鲁铎
朝代：明

幽人居棹汀，汀户相还往。醉后棹歌回，月照青蘋上。
入院言志
作者：鲁铎
朝代：明

圣明重辅理，推心任儒臣。玉堂敞北扉，储养归陶钧。商家礼三俊，周室须常人。肆今黄阁老，蔼蔼伊周伦。而我樗散质，亦与名材抡。赖兹揩范在，启发倾仓囷。岂徒事文字，衣钵传经纶。我生颇辛苦，所怀非忧贫。愿言策驽蹇，周道随清尘。
六十庚辰除夕用五十韵
作者：鲁铎
朝代：明

流年经六十，病与世相违。朋旧容疏懒，林丘隔是非。形常忘彼我，佩岂赖弦韦。醉向屠苏席，春盘野菜肥。
兰谷为吉水廖祖效作
作者：鲁铎
朝代：明

青郊车马竞寻芳，谁道幽兰可谷量。山暖英灵常欲醉，风回草木尽成香。郭生翡翠何胜咏，谢氏阶庭未足方。见说楚人滋九畹，扁舟还拟泛沅湘。
凫洲即事
作者：鲁铎
朝代：明

见说瓜堪摘，闲过洲上来。小船风打去，半日未能回。
出郭次尔锡韵宗易同和
作者：鲁铎
朝代：明

城外韶光好，相将二月过。暖宜鸦乳早，春被柳争多。笼烛防村暝，簪花感鬓皤。诗须陶谢赋，吾为楚声歌。
分水岭
作者：鲁铎
朝代：明
体裁：七言绝句

一道原泉却两支，右为湘水左为漓。谁知万里分流去，到海还应有会时。
刘尚宝克柔邀同其父友桂翁游牛首献花岩次白楼韵
作者：鲁铎
朝代：明

牛首花岩景如许，有美符卿遥作主。星言速客更舆亲，天为清尘夜来雨。溪毛野蓛纷采掇，脆碧柔青积箱筥。若翁与客兴俱豪，攀壁缘崖色无沮。伐木鸣莺历杳深，问梓寻桥看仰俯。林幽花鸟不辨名，壑转烟霞各为所。题名塔顶恣危升，窥灯佛洞聊凝伫。奇观书叶诗屡成，小憩班荆杯辄举。离离天际见帆来，忽忽空中听人语。要知会合不寻常，试指乡山列寰宇。坐来卿月在尊罍，更吸清晖照肝腑。
初夏即事
作者：鲁铎
朝代：明

木天清绝称劬书，何处斋轩更此如。乳燕梦閒人莫到，绿槐风细碧窗虚。
剪春罗花开
作者：鲁铎
朝代：明

花神巧事不胜多，又逐天孙弄玉梭。野服自来便卉葛，晓窗休更剪春罗。
剪金花
作者：鲁铎
朝代：明

剪金元是俗相称，病客相逢莫讳名。天上乞归曾累疏，君王非是不留行。
即事
作者：鲁铎
朝代：明

洞口桃花满意红，生憎蜂蝶太匆匆。山禽那更来捎蝶，打着秾枝半欲空。
又次宗易韵
作者：鲁铎
朝代：明

迟日未亭午，初程一舍过。村边斜入市，桥腹暗通河。乳鹊鸣争树，耕夫说种禾。行逢寒食节，最好是清和。
又次钟归州新春见怀韵
作者：鲁铎
朝代：明

几时不得巴东信，江郡红梅已复新。走傍长亭求驿使，为传临水一枝春。
古塔滩
作者：鲁铎
朝代：明
体裁：古风

古塔滩，注山洼，飞湍屈曲如奔蛇。中流恶石故激怒，跳珠溅雪纷交加。锵锵争走万甲士，刺刺倒露千狼牙。官舟一叶百夫挽，安危秪与毫釐差。我时攀岩过绝壁，四顾莫非猿所家。倦来坐石却俯看，握拳吐石生咨嗟。九龙山史好奇甚，哦诗但道山水佳。更嗔来日舍舟去，磨崖不及亲镌挝。
哭周天兆
作者：鲁铎
朝代：明

玉堂得告病初深，归卧南池白璧沈。梁月疑瞻千里面，江云空寄百年心。新阡起表人争读，旧馆留诗客自吟。我按越声歌楚些，海天愁绝昼阴阴。
喜晴再次前韵
作者：鲁铎
朝代：明

夜分犹自廉纤雨，忽听朝来鼓角鸣。天末浮云归远浦，海东华日上高城。冲泥騄駬还骄气，愁湿黄鹂作喜声。挥策偶成如意舞，五云深处是神京。
园中
作者：鲁铎
朝代：明
体裁：七言律诗

花蹊苔径屐声微，幽事相关俗累稀。薄力尚堪浇药圃，病身刚好著荷衣。绿阶细草抽书带，近岸閒鸥伏钓矶。檐树无尘窗榻静，捲帘清昼看云飞。
坡垒道中
作者：鲁铎
朝代：明
体裁：五言律诗

坡垒村西路，新春兴味嘉。雨鸣将解箨，风袅半开花。山色青螺润，溪纹翠簟斜。题诗记踪迹，回首欲成嗟。
墙隅即事
作者：鲁铎
朝代：明

蜗利涎濡乘雨去，蝶惩弱质避风飞。雨晴剩有蜗粘壳，风定还看蝶晒衣。
外舅挽章
作者：鲁铎
朝代：明

一官遥郡乞身回，旧业南湖只钓台。今日湖滨黯风雪，岂堪还见白鸥来。
夜凉
作者：鲁铎
朝代：明

止林足山水，五月夜能凉。江长船侵树，云疏月到床。坐深心陨火，吟剧鬓增霜。近有勋堪策，新松翠作行。
大椿洞
作者：鲁铎
朝代：明

当岩开洞据空明，幽事关心病亦轻。树杪烟轻茶欲沸，石傍苔破笋初生。山童池汲时兼钓，林鸟檐栖夜不惊。忽讶笙簧自何许，荆扉西畔起松声。
孙懋仁沱西别业
作者：鲁铎
朝代：明

屋边沱水日淙淙，风物元应擅楚邦。兰芷生连垂钓石，凫鹥栖近读书窗。城东晓色闻孤角，畦外春流带九江。为约扁舟他日会，狂歌来和郢人腔。
安道铺
作者：鲁铎
朝代：明
体裁：七言绝句

安道邮亭独倚阑，好山无数夕阳残。何因更借明朝住，藜杖延缘尽意看。
宝珠山茶戏作
作者：鲁铎
朝代：明

季伦当日斗豪华，戚里珊瑚信手挝。谁道汉滨穷措大，宝珠无数不曾誇。
宿彭泽
作者：鲁铎
朝代：明

柳岸芦汀秋水生，官舟才泊暮钟鸣。无人为问陶彭泽，万里长江天际横。
宿昌平次尔锡见忆韵
作者：鲁铎
朝代：明

薄暮到山城，神疲耳欲鸣。抛书从叶乱，惜烛任花生。宝铗寒留影，陶瓶细作声。怀人不成寐，听彻短长更。
寿顾处士次陈子雨学士韵
作者：鲁铎
朝代：明

静观今古似围棋，袖手谁论下着迟。翠笼早收云里药，素盘时荐谷中芝。飞花学舞随琼斝，急雨催诗涨墨池。玉树阶庭知几许，漆园长映大椿枝。
山水小景为孙太常题
作者：鲁铎
朝代：明

犹记当年过郢中，清溪周折碧山重。闻歌白雪阳春曲，深树层轩隔九峰。
岳阳望君山次韵
作者：鲁铎
朝代：明

归槎泊近岳阳城，城上登楼逸兴生。春渚雾连芳草合，风船影没乱帆轻。百年不尽忧时意，千载空悬吊古情。独喜轩辕丹井在，夜深犹有蛰龙声。
庄居漫兴
作者：鲁铎
朝代：明
体裁：六言诗

田间事事虽毕，村里家家未閒。唯有东湖隐者，但从屋后看山。
府江舟中
作者：鲁铎
朝代：明
体裁：五言绝句

野堡明弓刀，风船激笳鼓。畏途不成眠，更听江边雨。
张处士挽诗
作者：鲁铎
朝代：明

古姆山头歌大招，阆风何处独逍遥。愁云昼合江天暗，摸索风前酹酒瓢。
张魁山判官摄县
作者：鲁铎
朝代：明

君侯判沔共称贤，台檄还兼县宰权。地接郡郊连雨泽，天从郎位借星躔。路人尽道迁阶近，野老争誇得惠专。守令之间见龚卓，新收故事更堪传。
得告后用范以载侍御卢沟壁间韵
作者：鲁铎
朝代：明

病思无端鬓有华，乞身刚喜得还家。缘深云梦泽中水，心醉武陵溪上霞。谙道岂真须老骥，入林聊复羡归鸦。东冈旧业堪衣食，种稻条桑更艺麻。
忆尔锡西庄旧游
作者：鲁铎
朝代：明

下马山堂犬亦迎，来游年例近清明。杏花深处闻幽鸟，溪水东头上古城。点笔欲题青竹遍，流觞时觉玉壶轻。不应全废今年约，芍药开时尚一行。
护树
作者：鲁铎
朝代：明

缘村乞树绕园栽，红白花教取次开。培筑未周风雪到，拥蓑编箔夜深回。
挽杨处士诗
作者：鲁铎
朝代：明

幽人旧隐洞庭北，山灵独许心相得。幽人今葬山之阳，汀兰岸芷无颜色。佳儿挟策游神州，南归却抱终天忧。从今愁见旧风物，不上岳阳城上楼。
散步
作者：鲁铎
朝代：明

细草缘蹊软，晴朝步屟迟。往来深树里，啼鸟不曾知。
春日书院
作者：鲁铎
朝代：明

门巷青苔隔路溪，小桃开满磬池西。枕书眠着无人唤，花里东风百舌啼。
春日即事
作者：鲁铎
朝代：明

旸谷东风起，春声动地来。老怀惊岁迈，病骨爱阳回。碧涧看瑶草，清芳嗅蚤梅。厢人送春犊，一笑绿尊开。
暮春即事
作者：鲁铎
朝代：明

书签药裹近藜床，睡起虚斋日正长。科斗池塘古文字，仓庚庭院沸笙簧。林阴坐久衣裾润，花径行多屐齿香。病得赐骸耽胜事，拟将芹曝报吾皇。
暮春城西即事用少陵韵
作者：鲁铎
朝代：明

春去春来失送迎，送春今岁到春明。絮辞官柳欲迷路，花恋御沟还出城。携榼未论燕酿薄，试衣浑爱越罗轻。蚕眠麦秀西原暮，记得农桑为此行。
月夜园池泛舟
作者：鲁铎
朝代：明

戴月乘风弄小航，桥南新水没菰蒋。回桡更度荷花渚，凉露满身襟袖香。
杂感
作者：鲁铎
朝代：明

晋室失其驭，所资惟贤豪。谢公负雅量，人士归皋牢。声乐自满耳，举世方惊涛。安能缩首尾，共作寒虫号。清颜照木石，东山为增高。肥水了大事，馀算曾无劳。高崧岂具眼，嘲戏同儿曹。端居有所思，所思在长安。冉冉岁云暮，梦想接容颜。缄书不我遗，怅此别恨端。徙倚向幽独，喟然伤心肝。怀人不能寐，被衣弹鸣琴。鸣琴若作意，中夜发孤音。美人在何许，遥忆湘水阴。征鸿去不返，双鱼逝何深。引领重踯躅，幽恨独难任。
杂感·其一
作者：鲁铎
朝代：明

晋室失其驭，所资惟贤豪。谢公负雅量，人士归皋牢。声乐自满耳，举世方惊涛。安能缩首尾，共作寒虫号。清颜照木石，东山为增高。肥水了大事，馀算曾无劳。高崧岂具眼，嘲戏同儿曹。
杂感三首
作者：鲁铎
朝代：明

东村有松桧，西村满杨柳。我家住村东，来往村西久。浮阳起郊原，游衍及亲友。取荫东西村，常倒尊中酒。风霜倏摧厉，此意遂相负。吾庐翳松桧，摇落殊未有。孟冬天气肃，朝霜被芜莱。寒泉细无声，鹈晙鸣何哀。迟迟岁华晚，芳意忽已摧。抚景生感伤，幽思何能裁。城居苦尘事，去作䢵上游。驱车未及半，且复泛轻舟。峨峨五华山，杳杳三澨流。山水清且闲，俯仰见沈浮。愧无经世才，空有杞人忧。潦倒终宇宙，道废何能酬。
杂感三首·其三
作者：鲁铎
朝代：明

城居苦尘事，去作䢵上游。驱车未及半，且复泛轻舟。峨峨五华山，杳杳三澨流。山水清且闲，俯仰见沈浮。愧无经世才，空有杞人忧。潦倒终宇宙，道废何能酬。
杂感三首·其三
作者：鲁铎
朝代：明
体裁：古风

城居苦尘事，去作郧上游。驱车未及半，且复泛轻舟。峨峨五华山，杳杳三澨流。山水清且闲，俯仰见沈浮。愧无经世才，空有杞人忧。潦倒终宇宙，道废何能酬。
杂感三首·其二
作者：鲁铎
朝代：明

孟冬天气肃，朝霜被芜莱。寒泉细无声，鹈晙鸣何哀。迟迟岁华晚，芳意忽已摧。抚景生感伤，幽思何能裁。
杂感四首·其一
作者：鲁铎
朝代：明
体裁：古风

东村有松桧，西村满杨柳。我家住村东，来往村西久。浮阳起郊原，游衍及亲友。取荫东西村，常倒尊中酒。风霜倏摧厉，此意遂相负。吾庐翳松桧，摇落殊未有。
杂感四首·其三
作者：鲁铎
朝代：明
体裁：古风

端居有所思，所思在长安。冉冉岁云暮，梦想接容颜。缄书不我遗，怅此别恨端。徙倚向幽独，喟然伤心肝。
杂感四首·其二
作者：鲁铎
朝代：明
体裁：古风

苕苕孤生桐，托根云梦台。青皮阅岁年，细雨生莓苔。众羽欣所止，威凤有时来。岁晚歇芳意，摇落依寒梅。
杂感四首·其四
作者：鲁铎
朝代：明
体裁：古风

怀人不能寐，被衣弹鸣琴。鸣琴若作意，中夜发孤音。美人在何许，遥忆湘水阴。征鸿去不返，双鱼逝何深。引领重踯躅，幽恨独难任。
李在山水行
作者：鲁铎
朝代：明

高秋爽气生林末，山色朝来如黛泼。西风洗天无閒云，万里天心正开豁。群峰尽处见平原，漠漠宽闲水上村。村西返照界斜影，千寻石壁当溪翻。隔溪谁子爱林麓，直旁阴崖结茅屋。墙支乱石就回岩，门向清流只横木。水禽获水飞仍低，小舟度晚苍波迷。行人趁渡半不及，夜来应借山家栖。何物李在善模写，欲与造化混真假。安得此境置吾人，一时突兀千万厦。沃壤连溪山复深，安居粒食生林林。眼前寒士皆大庇，杜陵千载同吾心。
杭双溪宪长寄示江行诗次韵
作者：鲁铎
朝代：明

新秋江月送官舟，綵鹢青帘拥皂楼。夜半棹歌谁省记，有人閒卧白蘋洲。
桃溪
作者：鲁铎
朝代：明

世路悠悠已倦游，桃溪深处草堂幽。东风自解幽人意，不遣飞花逐水流。
梅庄
作者：鲁铎
朝代：明

主人方濯缨，寒花照芳芷。未惜春树残，上有青青子。
梦梅花
作者：鲁铎
朝代：明

故园梅树开花未，颇怪南枝入梦勤。此梦定知何处应，画中逢见笛中闻。
横州
作者：鲁铎
朝代：明

来迎官吏说横州，遥立苍厓石上头。也欲乘高閒纵目，黄昏风雨暗江楼。
橘柚
作者：鲁铎
朝代：明

橘柚同年种，新梢竞过墙。未输武陵绢，初试洞庭霜。岩蜜堪齐味，金丸合避黄。朝来持斗酒，资尔听莺簧。
次九叔松石翁所遗韵
作者：鲁铎
朝代：明

宦海清声不愧天，中年归袖已飘然。秋花盈把陶翁径，春水平湖贺监船。教子頖宫期远大，作宾乡宴礼周旋。葛巾藜杖从容地，共指人间自有仙。
次惟明韵
作者：鲁铎
朝代：明

与君合志复同年，尔汝忘从揔丱前。北郭林丘频往返，东冈泉石更延缘。行藏意气宁相远，老大头颅忽自怜。早晚投簪还旧隐，葛巾藜杖共悠然。
次钟归州韵时钟归自外帘
作者：鲁铎
朝代：明

有美归州牧，乘秋访钓滩。函开青桂藉，舟舣白蘋湾。且复临岐醉，休歌行路难。衰迟幸相慰，时遣素书还。
次韵何湖东见寄
作者：鲁铎
朝代：明

三冬文史粗酬意，千里音书慰所知。秋水梦陪菰米饭，春园惭负杏花枝。平生温饱元非志，前辈经纶自有基。心许扁舟同晚节，藕花风北水东涯。
次韵徐原忠
作者：鲁铎
朝代：明

篷门未款鹤先知，已有园深出应迟。松径路晞行药后，藕汀风动纳凉时。夜仍秉烛翻疑梦，春许看花更作期。休倚清时催病客，新文容有《北山移》。
次韵李巨川游东禅
作者：鲁铎
朝代：明

旧游烟景到仍迷，岁月重惊几摄提。同济叨随元礼棹，幽寻疑入武陵溪。华轩古塔从登眺，好鸟秾花费品题。隐隐湖心来往路，路人堪号使君堤。
次韵秦凤山中丞留题
作者：鲁铎
朝代：明

前驱驻马问林塘，遥望褰帷见绣裳。松径画轮重有辙，草亭诗刻旧凝香。官阶秪任归青简，民隐还应入皂囊。惭愧山人疏懒惯，旋求巾舄为君忙。
次韵童编修士畴
作者：鲁铎
朝代：明

凉飙入夜夺南薰，林壑朝来半白云。太华玉莲思摘实，小山丛桂欲流芬。齐纨楚簟行辞御，云雁风蝉不断闻。秋兴总教诗思剧，赏音今日赖逢君。
次韵虞司训
作者：鲁铎
朝代：明

秋日江风好，帆开桂棹閒。暂因看远岫，不觉过重湾。浦树浓兼澹，沙禽去复还。清怀收景物，尘俗讵应关。
次韵虞司训新秋夜坐
作者：鲁铎
朝代：明

时序新权又蓐收，烦歊初散夜光浮。梦惊寥廓一声笛，兴在武昌千尺楼。南树枝闲栖鹊定，内家屏冷早萤流。朝来喜得虞卿讯，新著书成病亦瘳。
次韵送子文
作者：鲁铎
朝代：明

承明丹诏下，仗斧却南行。霜露严秋令，星河验晓晴。滇池寒水净，粤岭野花明。况逐潘舆去，乡人与有荣。
汤阴次韵
作者：鲁铎
朝代：明

野人争席后，倦客忆家时。白鸟湘云外，青蘋汉水湄。饮馀中圣酒，歌尽远游辞。懒性无他羡，泥中曳尾龟。
涯翁母一品太夫人寿
作者：鲁铎
朝代：明

龙门佳气晓如虹，不与人间设帨同。天上貤封元一品，膝前称寿是三公。玉桃岁久丹为颗，萱草春长翠作丛。侍从诸孙归较晚，北堂灯烛夜筵红。
添线图
作者：鲁铎
朝代：明

寒日趁天无约摸，短长那遣忙人觉。汉宫相语惊翠娥，绣线朝来添几何。昭阳宫门在何处，岁晚无由通线路。凭谁却问承恩人，远近何如天度数。
清河次类庵韵
作者：鲁铎
朝代：明

西望群山合，东来一水长。抱村行缓带，激石动清商。畦润人操瓮，桥喧客护装。晴波绕花柳，延伫未为妨。
渔景二首
作者：鲁铎
朝代：明

桃柳秾纤含晓湿，篷背晴曦晒蓑笠。汀洲草芳凫雁飞，江风扑岸炊烟急。中湖布网却伊谁，作力包罗意恐迟。春深欲劝同休息，正是鱼龙孕子时。湖天映雪如银瓮，湖水朝来欲成冻。潭底寒鱼贵似金，高人夙约遥相送。推窗慰劳冰在须，仍敕僮奴办早厨。隔汀为问几家住，晓爨都生烟火无？
渔景二首·其二
作者：鲁铎
朝代：明

湖天映雪如银瓮，湖水朝来欲成冻。潭底寒鱼贵似金，高人夙约遥相送。推窗慰劳冰在须，仍敕僮奴办早厨。隔汀为问几家住，晓爨都生烟火无？
渔景四首·其一
作者：鲁铎
朝代：明
体裁：古风

桃柳秾纤含晓湿，篷背晴曦晒蓑笠。汀洲草芳凫雁飞，江风扑岸炊烟急。中湖布网却伊谁，作力包罗意恐迟。春深欲劝同休息，正是鱼龙孕子时。
渔景四首·其三
作者：鲁铎
朝代：明
体裁：古风

江芦黄尽江枫赭，远岫幽村景堪写。隔岸腥风生巨罾，能知一举鱼多寡。晒罾邻艇卧斜晖，浦口人家欲掩扉。停舟试看横桥上，谁荷小罾歌唱归。
渔景四首·其二
作者：鲁铎
朝代：明
体裁：古风

江水朝来忽然涨，鸬鹚作阵鱼初上。得鱼远趁江上墟，深树柴门午鸡唱。盈尺琴高锦作鳞，渔翁出手骄墟人。价平劝尔正须卖，此回天气非侵晨。
渔景四首·其四
作者：鲁铎
朝代：明
体裁：古风

湖天映雪如银瓮，湖水朝来欲成冻。潭底寒鱼贵似金，高人夙约遥相送。推窗慰劳冰作须，仍敕童奴办早厨。隔汀为问几家住，晓爨都生烟火无。
游牛首并献花岩限韵一首
作者：鲁铎
朝代：明
体裁：七言律诗

清尘晓雨乍霏微，落絮游丝总不飞。绝巘路通行委曲，大江帆远见依稀。云中绛阁初疑画，洞口青苔欲上衣。拟借岩房留信宿，隔林啼鸟谩催归。
燕泉为子元何少宰作次厓翁韵
作者：鲁铎
朝代：明

出堂古书带新注，时时传向人间去。山中有水名燕泉，护绕山人注书处。堂前洗砚动回塘，墨沈涓涓欲滥觞。积流到海变海色，河伯天吴惊大方。山人为霖蹑台省，手挹天瓢入虚洞。稿枯萎薾足沾濡，困暍沈痾快凉冷。忽忆泉头书满家，莲开鱼泳近横槎。眼前用世功已就，镜里流年鬓未华。试问登崇何岁月，童年文击南宫节。今古勋庸校蚤迟，燕泉大与磻溪别。
田水南宪副寄题书院次韵
作者：鲁铎
朝代：明

梦野台东地，山人池上园。馔分鱼食惯，衣碍果枝繁。莺树新簧发，鸥沙古篆存。水南题品在，野趣溢清言。
田水南宪副寄题书院诗二首次韵谢之·其一
作者：鲁铎
朝代：明

书屋水云东，轩车路忽通。烟霄十年别，虾菜一尊同。问俗先民隐，论诗到国风。向来多献纳，台省竟需公。
田舍
作者：鲁铎
朝代：明

山人田舍水东涯，草野盘餐颇自颐。醅熟新虾方制米，麦秋鲜鳝亦成丝。香攒翠角菱收日，光烂银船藕上时。供奉曾叨大官馔，衰迟刚与此相宜。
留别乔白岩王阳明次白楼韵
作者：鲁铎
朝代：明

十年聚少别常多，绿鬓重看总向皤。胜地有招还远赴，高轩无事亦频过。离觞又对钟山月，驿棹遥生汉水波。诗社尽收佳句在，相思随处一长歌。
登台
作者：鲁铎
朝代：明

穿松入竹径迂回，潜绕坡陀却上台。茶熟山童无觅处，东园花里去还来。
盆梅
作者：鲁铎
朝代：明
体裁：五言绝句

老干才逾尺，樛枝剩著花。小盆留宿雨，疏影亦横斜。
益阳道中
作者：鲁铎
朝代：明
体裁：七言律诗

益阳南下山笤尧，益阳道傍风物饶。翠竹丹枫映茅屋，清泉白石临溪桥。异禽时出语历历，寒花自任风萧萧。诗中有画见眼底，右丞往矣谁能招。
秋日读书西禅湖涨久未出新霁月明浩然放舟聊短吟
作者：鲁铎
朝代：明

西风湖水漾秋痕，短褐残编日闭门。忽见江城上明月，野船村酒弄黄昏。
种芙蓉
作者：鲁铎
朝代：明

东园花放白交红，终日哦诗锦绣中。却恐高秋向寥落，绕池千本种芙蓉。
立春
作者：鲁铎
朝代：明
体裁：五言律诗

此日春初至，南荒暖气偏。野田将秀稻，溪树已鸣蝉。轩盖晴交�，衾裯夜褪绵。故乡清梦里，冰雪满山川。
草虫
作者：鲁铎
朝代：明

淑气浓薰芳草，晴丝不碍飞虫。春色都堪描画，无人画得东风。
蔷薇下
作者：鲁铎
朝代：明

独酌蔷薇下，花阴乱午风。有时残露滴，刚著酒杯中。
裁衣寄远
作者：鲁铎
朝代：明
体裁：五言绝句

心事停并剪，啼痕渍越罗。离愁身万里，宽窄定如何。
西江别业赠同游曾廷哲
作者：鲁铎
朝代：明

清秋游别墅，小艇溯西江。水落洲全出，霜来叶预降。汀渔入野鲙，风笛度村腔。最荷邻庄友，追陪载玉缸。
观郑侠流民图
作者：鲁铎
朝代：明

旱风吹沙天地昏，扶携塞道离乡村。身无完衣腹无食，病羸愁苦难具论。老人状何似，头先于步足。无气手中杖与臂，相如同行半作沟。中弃小儿何忍看，肩挑襁负啼声干。父怜母惜留不得，持标自售双眉攒。试看担头何所有，麻总麦麸不盈缶。道旁采掇力无任，草根木实连尘垢。于中况复婴锁械，负瓦揭木行且卖。形容已槁臀负疮，还庆未了征输债。千愁万恨具物色，不待有言皆暴白。熙宁何缘一至斯，主行新法王安石。当年此图谁所为，监门郑侠心忧时。疏奏閤门不肯纳，马递径上银台司。疏言大略经圣眼，四方此类知何限。但除弊政行臣言，十日不雨臣当斩。熙宁天子寝不寐，罢除新法回天意。宁知护法有善神，帝前环泣奸仍遂。同时有图常献捷，嬴输事往图随灭。此图世远迹愈新，长使忠良肝胆热。我因披图间比量，唐宗王会空夸张。愿将此图继无逸，重模图本陈吾皇。
许州风节亭次韵刘东之御史美之正郎
作者：鲁铎
朝代：明

烦嚣何处可披襟，风节亭中散竹阴。地僻本无尘俗气，夜凉先见岁寒心。风传远笛情何限，月转长梢坐益深。安得题诗更明日，满墙挥翰学来禽。
许秉之移居月光台
作者：鲁铎
朝代：明

台上草堂台下田，临湖引水自丰年。寻常坐倦抛书去，万顷沧波一钓船。
说剑次韵刘用章
作者：鲁铎
朝代：明

人间剑客何有邪，试听说剑多浮华。由来神物本天造，刜钟切玉宁须嗟。鹈膏腥秽无所用，阴风扑眼飞寒花。千年老蛟潜海底，剑芒射水蛟应死。君家古剑真龙泉，苔斑土绣须料理。床头白日动地雷，万金宝匣防批摧。会当提去信君手，蛟螭授首非君谁。
读李诗
作者：鲁铎
朝代：明

天地独长久，谓亦终销熔。朝菌同一尽，何必论乔松。谁云李太白，旷达擅高踪。有酒不自饮，乃劝羲和龙。麻姑既霜鬓，谁能驻颜容。
边汝嘉园亭雨后即事
作者：鲁铎
朝代：明

山际残云放夕晖，竹亭移席柳风微。半开红药香初散，并坐黄鹂湿未飞。胜会秪惭诗力薄，芳时宁觉赏心违。主人为客添清味，旋剪阶东韭叶肥。
过小孤
作者：鲁铎
朝代：明

算驿常年定，征帆隔月开。宁知大寒后，才过小孤来。五两占风变，三阳拥岁回。江山倘延我，更为一持杯。
连雨中因读少陵大雨诗次韵一首
作者：鲁铎
朝代：明

崇朝雨不断，蝼蝈仍嗷嗷。屋瓦欲自溃，谁其事甄陶。莓苔近几榻，绀碧缘巾袍。眷彼瓜豆畦，渥然起丛蒿。桑樗未及肩，顷复过檐高。乳鸦苦沾湿，垂翅仰母号。庭前有驯鹤，戛然思林皋。西畴渺畔岸，嘉禾战风涛。东邻失墙壁，入夜㪺引劳。篱落滥盆盎，飘忽轻一毛。沟塍慢启闭，吾方笑儿曹。十日行不雨，桔槔应尔操。
送友人归武功
作者：鲁铎
朝代：明

庭皋鸣落木，游人感秋风。援琴起中夜，鲜复襟期同。寒蛩响檐侧，高雁翔云中。鸡鸣戒行李，微日东窗红。游从集盘榼，酒尽情未终。行人难久留，矫首成西东。愿言尺素书，岁岁常相通。
送吴景阳国宾还荆州
作者：鲁铎
朝代：明
体裁：五言律诗

儒林争识面，戚里旧知名。狎客清狂甚，耽诗太瘦生。使星临魏阙，乡梦落江城。去去无穷乐，东平好舅甥。
送孙懋仁守信阳
作者：鲁铎
朝代：明

申州每忆经行处，出守怜君近故乡。九曲春流绕阡陌，三关风气护城隍。耕桑只似巡南楚，甘旨何妨到北堂。亦有岘山堪勒石，路人休漫说襄阳。
送康华伯归武功
作者：鲁铎
朝代：明

抱屈君何似，鲲鱼尚北溟。壮心霜剑白，旧业晓灯青。归梦缘先垄，离歌忽短亭。清才当用世，谁复徇山灵。
送李明府擢兴国
作者：鲁铎
朝代：明

晚结使君知，方怜进级迟。谁云迁转日，却是别离时。五马骄难絷，双鱼远未期。汉庭归又近，何以慰吾私。
送胡廷和得告归歙
作者：鲁铎
朝代：明

北扉中秘日委蛇，谁遣同袍又别离。司马病容青镜改，狄公心事白云知。秦淮野水秋通闸，建业樯风夜引旗。我有思亲无限意，随君先到汉江湄。
送范静之秋官便道展墓
作者：鲁铎
朝代：明

天王封册重宗盟，选使西曹得老成。范氏子孙看百禄，汉家恩礼厚东平。方持玉节浮槎去，却与青春作伴行。见说焚黄更乘便，九原松柏被光荣。
送韦庵归番禺
作者：鲁铎
朝代：明

楚游千里计江程，天属相违此合并。汉室郎占天上宿，荀家孙是膝前星。试周喜看先持印，问政何殊旧过庭。归共亲知谈乐事，玉缸须待倒南溟。
送魏德卿
作者：鲁铎
朝代：明

故人久坐青油幕，京国重逢喜尽情。长剑暂从天外倚，短檠还入夜深明。儿童渐长乡音改，俸禄虽贫宦况清。阃外更闻资上略，龙堆青海避先声。
邀韦庵
作者：鲁铎
朝代：明
体裁：七言绝句

南池北池冻初解，红梅白梅花正开。弄水登台无不可，上元风日待君来。
郊行次序庵韵
作者：鲁铎
朝代：明
体裁：七言律诗

芳原并辔马行迟，何处春声按竹枝。临水小桃元自媚，倚风新柳不妨欹。禁烟安问村中酒，遇事还生眼底诗。明日红尘向城市，野桥山店尽堪思。
采石
作者：鲁铎
朝代：明

谪仙佯醉上天时，采石江头捉月骑。千古何从见颜色，夜深江月正堪疑。
野望
作者：鲁铎
朝代：明

东风吹雨宿尘轻，丱丱村原正晓晴。远树有花皆辨色，好峰无数不知名。云开雁鹜横长塞，草绿牛羊上废城。欲向燕山还极目，夕阳时候更分明。
金瓶牡丹
作者：鲁铎
朝代：明

沉香亭外饶春风，名花种种无雷同。清平有乐媚妃子，君王带笑回重瞳。是谁忍爱各剪摘，蜡封插向金瓶中。天香国色乃如许，打剥定藉花神功。宁知中人十家赋，才供深色花一丛。长安爱花已成俗，不随儿女唯韩公。我从千载嗟往事，爱花窃比濂溪翁。
闲居二首
作者：鲁铎
朝代：明

别墅仍书屋，闲居兴颇奇。野山争入座，田水暗通池。鸟语花深处，鱼游月上时。坐阑还散步，聊复有新诗。迟日闲眠起，徐呼蜡屐来。径从池上过，还绕屋头回。科斗随鱼戏，蔷薇冒竹开。儿童更多事，从叟一登台。
闲居二首·其一
作者：鲁铎
朝代：明

别墅仍书屋，闲居兴颇奇。野山争入座，田水暗通池。鸟语花深处，鱼游月上时。坐阑还散步，聊复有新诗。
闲居二首·其二
作者：鲁铎
朝代：明

迟日闲眠起，徐呼蜡屐来。径从池上过，还绕屋头回。科斗随鱼戏，蔷薇冒竹开。儿童更多事，从叟一登台。
闷城登妙山次范以载韵
作者：鲁铎
朝代：明

千寻峰顶立斜阳，指点方隅认故乡。山势北来蟠地远，雁行南去绕天长。寒溪周折泉逾碧，霜树萧森叶尽黄。俯仰乾坤无限意，百年勋业愧堂堂。
陈竹坡寿诗分题得竹径琅玕合
作者：鲁铎
朝代：明

竹坡先生剩幽暇，种竹成林绕精舍。舍傍引水作方池，竹底泠泠细泉泻。先生看竹乐有馀，不羡豪奢起台榭。开径因裁嶰谷筒，赏心累驻山阴驾。绿玉阴森难比伦，秪须个个连城价。冲牙编磬声戛摩，璆琳琬琰光交射。春风长儿移上林，琪花琼树枝相亚。贞怀度世肃霜辰，清思满襟明月夜。节间诗刻共辉映，窗里图书得因藉。三湘浑欲接风烟，六逸还应忘秋夏。阍者宁容俗客通，园丁未许凡禽下。酒力微消衣色寒，茶烟初断棋声罢。千年难老栖凤枝，蒲柳枫楸几凋谢。先生合是竹中仙，住世逍遥人不讶。谁当从之乞拄杖，试向葛陂看龙化。
陵祀次景伯时编修韵
作者：鲁铎
朝代：明

满路东风桃杏花，春光浑在野人家。湘江游子缘渠恼，忆得林间与水涯。
陵祀次温民怀见赠韵
作者：鲁铎
朝代：明

寝殿春开祀礼成，青林列炬散公卿。啼猿不尽垂胡恨，班马惟闻隔涧声。陶器应当流水设，野田还想历山耕。泰陵又长新松柏，洒泪苍崖夕照明。
领孙
作者：鲁铎
朝代：明

绿池绕径恣閒行，已有园中正晚晴。学语小孙多事甚，牵衣随处问花名。
题兴济张氏累荣册
作者：鲁铎
朝代：明

懿亲昭代托椒房，共说儒家世泽长。九有山河光地道，万年历数在天潢。冀方泰运缘尧母，周室才难重邑姜。戚里候门霄汉上，春风依旧作书香。
题壁间竹
作者：鲁铎
朝代：明

繄谁融心神，写此万竿竹。我逐南薰来，炎歊正三伏。开轩一披襟，洒然在淇澳。中宵起揽衣，乘月看未足。高歌武公诗，清风动林麓。
绝句
作者：鲍仁济
朝代：明
体裁：五言绝句

月移阶上花，露滴阶下树。四顾寂无人，流萤自来去。
绝句
作者：鲍仁济
朝代：明
体裁：五言绝句

涉水采芙蓉，江空晓云湿。脉脉无一言，独背西风立。
过郝参政墓林
作者：鲍仲华
朝代：明
体裁：七言绝句

茂林乔木上干云，叶叶曾沾雨露恩。万古西山青不断，鸟啼花落几黄昏。
壬午夏旱冯茂远祷两陈山姚叔祥以诗见寄次荅
作者：鲍应选
朝代：明
体裁：七言绝句

曾到陈山顶上峰，相传圣母此中封。老翁寄我惊人句，洒入寒涛走白龙。
三友诗
作者：鲍恂
朝代：明
体裁：古风

友道日凋谢，伐木久无诗。讵谓草木间，友道反不亏。娟娟白玉英，落落苍龙枝。复有青琅玕，岁晏以为期。相看冰雪中，节概不少移。岂不念轗轲，守贞理所宜。物性尚如尔，人情良可悲。勖哉三友交，吾当视为规。
南风琴送王文伯之任
作者：鲍恂
朝代：明
体裁：古风

重华宫中白日长，山龙绚烂垂衣裳。玉阶朝罢南风起，干羽不动生微凉。是时治定作韶舞，中有桐琴音最古。坐把五弦为挥弄，不觉南风满窗户。一弹民愠解，再弹民阜财。直令四海亿万姓，熙熙鼓腹登春台。时有五色凤，飞来表休瑞。雍雍玉阶前，亦感重华意。重华之意良苦深，意在生民不在琴。九疑云冷世已远，人人争欲闻其音。祇今重华御八极，每弹五弦长叹息。南风长养百馀年，黑发蚩蚩岂能识。我持此歌送使君，生民久待南风薰。承宣政是君所职，愿早流播人间闻。
次竹林先生中秋玩月作三首·其一
作者：鲍恂
朝代：明
体裁：七言律诗

昔年为作蟾宫客，曾向宫中看月轮。万丈光县金粟树，三更影落绛河津。生憎老兔深为窟，却笑仙娥不嫁人。回首归来旧尘世，满天风露一吟身。
次竹林先生中秋玩月作三首·其三
作者：鲍恂
朝代：明
体裁：七言律诗

浪说今宵明月好，干戈满地几人看。惟馀院落清尊赏，忍照沙场白骨寒。采笔写残思缚兔，玉笙吹罢拟乘鸾。知君此会非忘世，只为良辰一笑难。
次韵竹林先生中秋玩月之作（至正庚子）
作者：鲍恂
朝代：明

昔年为作蟾宫客，曾向宫中看玉轮。万丈光悬金粟树，三更影落绛河津。生憎老兔深为窟，却笑仙娥不嫁人。回首归来旧尘世，满天风露一吟身。数年不对中秋月，月色依然不负秋。懒问仙人修玉树，且陪帝子上琼楼。斗牛低绕天枢转，河汉斜横左界流。却望蓬莱宫阙远，几随清影重回头。浪说今宵明月好，干戈满地几人看。惟堪院落清尊赏，忍照沙场白骨寒。彩笔写残思缚兔，玉笙吹罢拟乘鸾。知君此会非忘世，只为良辰一笑难。
次韵竹林先生中秋玩月之作（至正庚子）·其一
作者：鲍恂
朝代：明

昔年为作蟾宫客，曾向宫中看玉轮。万丈光悬金粟树，三更影落绛河津。生憎老兔深为窟，却笑仙娥不嫁人。回首归来旧尘世，满天风露一吟身。
次韵竹林先生中秋玩月之作（至正庚子）·其三
作者：鲍恂
朝代：明

浪说今宵明月好，干戈满地几人看。惟堪院落清尊赏，忍照沙场白骨寒。彩笔写残思缚兔，玉笙吹罢拟乘鸾。知君此会非忘世，只为良辰一笑难。
次韵竹林先生中秋玩月之作（至正庚子）·其二
作者：鲍恂
朝代：明
体裁：七言律诗

数年不对中秋月，月色依然不负秋。懒问仙人修玉树，且陪帝子上琼楼。斗牛低绕天枢转，河汉斜横左界流。却望蓬莱宫阙远，几随清影重回头。
次韵赠李焕章
作者：鲍恂
朝代：明
体裁：五言律诗

辍棹清溪曲，题诗画阁幽。晴云松上过，暗水竹间流。把剑时惊鹤，持杯不动鸥。出门尘满眼，于此且淹留。
次韵赠李焕章
作者：鲍恂
朝代：明
体裁：五言律诗

辍棹鸳湖曲，题诗竹寺幽。济时心事在，为客岁时流。逸兴横空隼，閒情泛渚鸥。聊歌白石烂，或可慰淹留。
盛叔章画
作者：鲍恂
朝代：明
体裁：七言绝句

烟湿空林翠霭飘，渚花汀草共萧萧。仙家应在云深处，只许人来到石桥。
盛叔章画
作者：鲍恂
朝代：明

烟湿空林翠霭飘，渚花汀草共萧萧。仙家应在云深处，祇许人间到石桥。
至正庚辛唱和诗得南字
作者：鲍恂
朝代：明
体裁：古风

旧业带郊牧，受时勤耕蚕。倾筐董机女，负表责诸男。得酒共慰劳，中堂相与酣。醉从草窗里，远看函山岚。交游恨阔绝，引领望东南。瞥见穿云燧，惶骇忧何堪。孤帆川上来，问之且再三。为言脱巾呼，大乱由凶贪。烧城但馀堞，流血潴为潭。怀我同心彦，惊泪不能含。何图共明魄，相对重高谈。
至正辛丑秋七月十有三日唱和诗得过字
作者：鲍恂
朝代：明
体裁：古风

凌辰访古刹，幽气集林阿。雕甍旭日眩，绀宇晴云摩。疏松奏竽笙，修竹鸣佩珂。禅友素所识，名流喜来过。俯涧漱寒溜，陟磴扪翠萝。瀹茗佐芳醑，玄谈间商歌。遂令尘土怀，如濯清泠波。斯景岂常遇，追游亦无多。流光逐奔澜，飞翼援高柯。赋诗留苔壁，千载期不磨。
赵彦微画二首·其二
作者：鲍恂
朝代：明
体裁：七言绝句

吴兴孙子多才俊，曾把文章动九关。归到江南尘满眼，忍将情思写青山。
除夕
作者：鲍恂
朝代：明
体裁：七言绝句

绛蜡高烧爆竹鸣，群儿奔走喜还惊。老夫识得春来惯，自伴梅花睡到明。
题五雁图
作者：鲍恂
朝代：明
体裁：古风

薛生三凤世所稀，荀氏八龙殊绝奇。郭家兄弟称五雁，孝友尤为人共推。当时八月惊飙起，五雁分飞隔空水。十月天清五雁归，相呼相唤芦花里。我识郭家五弟兄，早学书诗俱令名。开图见雁发深感，万里长江无限情。我今试与五雁语，从兹休落潇湘去。潇湘水深多网罟，明年花发玉阶春。玉阶鸳鹭多如云，愿汝飞去同为群。
题吴仲圭平远图
作者：鲍恂
朝代：明
体裁：古风

苍山遥遥几千里，绿树参差碧烟起。双帆忽从江上归，影落斜阳湿秋水。林阴苍莽鸟不飞，石径蹭蹬行人稀。松根似可縳茆屋，沙尾亦足容渔矶。我曾西游倚江阁，极目长空入寥廓。好山不肯过江来，恨不乘风跨黄鹤。吴君画手当代无，落笔何年成此图。安能著我岩壑底，相觅老樵寻钓徒。
题吴越两山亭
作者：鲍恂
朝代：明
体裁：七言律诗

新亭卓绝倚云端，两岸青山绕画栏。众岫西来驰万马，数峰东去跨群鸾。海门帆影烟中见，江树秋容雨后看。千古兴亡无限事，边城又听角声寒。
题扇
作者：鲍恂
朝代：明
体裁：七言绝句

松阴翠落千崖雨，瀑布泉流百丈冰。六月山人长衣衲，不知人世有炎蒸。
题赵彦徵画
作者：鲍恂
朝代：明
体裁：七言绝句

昔在苕花溪上住，绕溪山色满高楼。别来十载看图画，山自青青我白头。
龙眼池
作者：鲍恂
朝代：明
体裁：古风

宝地多奇迹，双池凿龙眼。秋光涵远空，寒波应灵响。阴云翳或结，夜月晴更朗。对此长湛然，虚心自萧爽。
舟中
作者：鲍楠
朝代：明

野渡溶溶春水，夕阳点点寒鸦。欸乃数声何处，行人一棹天涯。
题画作
作者：鲍楠
朝代：明

茅斋半食苍岩腹，老树如蛟曈寒绿。出门买得东吴船，载酒归来江上眠。刬却横洲一千尺，长将醉眼傲江天。
三至茂屿庄作
作者：鲍道亨
朝代：明
体裁：五言律诗

岂有烟霞癖，寻春入翠微。溪云流树湿，山雨带花飞。引水声喧座，巡檐香袭衣。清狂何太甚，竟夕欲忘归。
次韵再至茂屿山庄
作者：鲍道亨
朝代：明
体裁：七言律诗

穷病虞卿学著书，偶从司马问田庐。青春自混渔樵侣，何处还寻隐士居。十里湖山惟有屐，一丘烟月不须锄。野猿林鹤休相讶，聊以东山暂息舆。
春兴
作者：鲍钊
朝代：明
体裁：五言律诗

高轩初睡足，迟日照阑干。命酒随斟满，寻花不厌残。欢因歌扇合，心向舞衣宽。莫漫愁羁旅，春风任自寒。
书师山先生所题黄山崖石后
作者：鲍颍
朝代：明
体裁：七言律诗

苍崖百尺与云齐，徵士重来为品题。姓字一时通汉史，文章千载并浯溪。春深莫遣莓苔没，日暖应添紫翠迷。犹忆匡庐当日事，短檠山雨五更鸡。
鸳鸯湖竹枝
作者：鸳湖女郎
朝代：明
体裁：词

鸳鸯湖上浪生花，烟雨楼头月吐华。此夜与君溪上别，梦随水月到君家。
次韵鹿干岳《喜从玉壶记忆得周忠介旧寄二诗赋此》
作者：鹿化麟
朝代：明

曲里高山未可寻，凭谁省识助长吟。恍从梅信占兰臭，疑对霜毫认铁心。汲冢漫开曾断简，爨桐空拾已焦琴。何如此夕征文献，不费咸阳易字金。
喜从玉壶记忆得周忠介旧寄二诗赋此·其一
作者：鹿善继
朝代：明

忠介逸诗何处寻，每于凭吊费沉吟。谁令乱后文无恙，却借闲中客有心。延水不殊重合剑，广陵犹是未亡琴。骚坛漫自传诗话，此夜新添掷地金。
阅小乔诗画
作者：麦如章
朝代：明

挥洒纨笺剩几张，清词澹墨总生香。大都作意撩人恨，莫怪彭郎诗断肠。
仁寿山
作者：麦孟阳
朝代：明

端城四面皆青峰，嶙峋巀嵲撑苍空。神符铜鼓各献怪，顶湖羊峡相争雄。看看谁为此山渺，人为胜夺天机巧。庐阜潜移五老峰，瀛洲分过蓬莱岛。奇形异态最堪怜，直如卓剑锋芒然。轩昂耸拔如凤跃，回旋盘郁若龙眠。黄花翠竹森相并，银河黛伯交辉映。露浓拍蝶湿不飞，云来梦鹤惊无定。适情景物此最奇，郡侯心赏元无私。琪园独乐薄司马，通衢高置诚相宜。行歌醉舞周遭见，徘徊尽日人忘倦。更有高情白发翁，倚杖步蟾看且遍。人知共乐此山好，君侯雅意浑难道。徽名标榜勒贞珉，愿期万姓归洪造。里有仁厚俗最淳，民多老大何精神。漓风一洗跻寿域，黄堂布德如阳春。忽闻何处奏钧韶，习习香风送韵飘。品题未尽宜民思，挥翰骚坛愧续貂。
山行
作者：麦应中
朝代：明

王孙归路草萋萋，落日青山失旧蹊。直道未应行不得，鹧鸪何事向人啼。
怀仲弟用登
作者：麦应中
朝代：明

忆别池塘秋又过，王孙春草竟如何。鸰原落日迷芳杜，雁浦西风怨绿莎。梦里青山空落泪，愁中白石共谁歌。故园好为栽松菊，野兴年来五岳多。
琅琊寺同韩伯仪赋
作者：麦应中
朝代：明

琅琊山色照滁州，乘兴因君次第游。揽辔飞泉随马足，开尊明月出峰头。诸天上下慈云合，万壑烟岚古树浮。欲到穷崖问遗迹，断碑芜没不知秋。
答洪孺成姻家兼呈赵二守
作者：麦应中
朝代：明

短棹先君发，孤飞影自迟。遥怜孤客路，独对远山眉。错落灯前雨，悲凉别后诗。春光随处待，不负蓟门期。
蓬亭晚眺
作者：麦应中
朝代：明

杪岁蓬亭道，临流眺夕阴。碧云千嶂合，暝色一江深。客思催寒棹，乡心折暮砧。远天无限意，聊自发长吟。
集陈辅德候潮亭闻洪孺成出都
作者：麦应中
朝代：明

百尺楼前花欲飞，天涯游子竟谁依。春风西北无消息，海色东南有是非。白璧此时还按剑，黄河落日易沾衣。共言骏骨千金尽，不信骅骝志独违。
阙题
作者：麦秀
朝代：明

擘开天地境何奇，幻出根台倚翠微。孤剑重游今日客，老僧留得去年诗。云笼帝子长春阁，月照仙人旧钓矶。佳境满前看不极，流连相赏莫相违。
元夜曲
作者：麦秀岐
朝代：明

何事烟花遽寂寥，金吾原不禁春宵。酒楼且莫罢歌舞，还有王孙醉解貂。
海珠寺
作者：麦秀岐
朝代：明

孤岛飘摇巨浪中，临流避暑一尊同。楼台俯瞰鲛人室，香火旋开鹫岭宫。树色依微浮远浦，江帆历乱鼓长风。玉轮渐起金波涌，转觉禅心水月空。
越王台
作者：麦秀岐
朝代：明

黄屋何年易故宫，荒台登眺起悲风。函关鹿走秦封割，沛水龙兴汉使通。城市万家烟树合，江山千载霸图空。松杉不解沧桑事，依旧寒原自郁葱。
镇海楼
作者：麦秀岐
朝代：明

松涛满壑散炎埃，飞阁凌虚爽气开。沧海波光侵槛入，白云山色隔城来。烟花寂寞呼鸾道，古木萧疏朝汉台。徙倚休裁王粲赋，故园风景且衔杯。
丁卯夏夜与友人携琴烹茗水月宫
作者：麦而炫
朝代：明

水石幽寻快夙缘，相逢何意尽高贤。数杯清茗烹凉月，一曲流徽弄晚烟。学古几人能避世，谈空无地不参禅。不知当日陶元亮，何事攒眉向白莲。
登碧玉山
作者：麦而炫
朝代：明

碧玉山头紫气浮，闲携谢屐数来游。幽禽向客如相问，野草牵衣似欲留。俯睇千山烟树合，凭高一曲海天秋。明时奎壁谁先兆，白石歌残忆饭牛。
别屈翁山次原韵时翁山方赴雁门挈家还里
作者：麦郊
朝代：明

结交怜独早，聚合苦无多。日月载愁去，风尘如别何。太行无易辙，沧海有回波。去去更相勖，此心遑及他。
自平阳还襄陵道
作者：麻三雍
朝代：明
体裁：七言律诗

三月三日试春衣，千山万山花乱飞。行人何处觅相识，啼鸟有时催早归。日渐冲山鞭影急，烟初迷树水光微。草深阵阵喧蛙鼓，鹅鸭军声似也非。
香山
作者：黄㠓
朝代：明
体裁：五言律诗

耽胜步崆峒，尘心半已空。塔连霄汉外，僧隐翠微中。幻梦招元鹤，真诠叩赤松。昆崙浑在望，云树郁葱葱。
余未识都宪林公偶于同寅杨恒叔处获睹所寄诗遂次韵奉寄
作者：黄㴻
朝代：明

美人无地就兰薰，想像清标惬素闻。是处好词凌白雪，平生高谊薄层云。囊中剑出吴欧冶，柱后冠仍汉惠文。几向中天望南纪，太微星彩夜光分。
和林都宪待用南院书怀因寄
作者：黄㴻
朝代：明

久钦高节出尘寰，未获抠衣函丈间。赤手曾扶元气在，素心能挽古风还。纪纲有道乌台肃，啸咏无妨燕寝閒。夜夜神交接光霁，与君原不隔关山。
和答许给事病起见示之作
作者：黄㴻
朝代：明

幽斋孤榻深无尘，春光欲暮还撩人。嘤嘤黄鸟啭枝并，个个紫燕营巢新。金茎谁解侍臣渴，丹诀自认吾家真。奚为抚景重增慨，匡时祗愧虚经纶。
夜坐良乡公馆次壁间旧作韵
作者：黄㴻
朝代：明

岸帻槐庭露坐时，银河初转漏声迟。驰驱敢说吾能惯，历履想应天亦知。病怯炎蒸朝未发，牍嗔堆积夜还披。不如且作偷閒计，洗盏张灯和旧诗。
夜坐龙湾山馆
作者：黄㴻
朝代：明

宵钥初封廨署空，一灯相对乱山中。林藏虎豹人同处，溪入龙蛇路不通。万壑雪消银错落，四檐冰堕玉丁东。閒情坐此良非恶，赢得新诗几首工。
寄杨同寅二首
作者：黄㴻
朝代：明

寂寞荒村久驻旌，天涯岁杪若为情。山无美木岂初性，台有黄金惟旧名。病骨不禁诗癖苦，幽居端令客魂清。何当了事归公府，共把新篇子细评。出处从前已熟筹，浮沉宁肯混时流。交情眼底浓于酒，宦况年来冷似秋。孤枕因君生别梦，残灯为我照乡愁。同寅甚喜成三益，职业还期共勉修。
寄杨同寅二首·其一
作者：黄㴻
朝代：明

寂寞荒村久驻旌，天涯岁杪若为情。山无美木岂初性，台有黄金惟旧名。病骨不禁诗癖苦，幽居端令客魂清。何当了事归公府，共把新篇子细评。
寄杨同寅二首·其二
作者：黄㴻
朝代：明

出处从前已熟筹，浮沉宁肯混时流。交情眼底浓于酒，宦况年来冷似秋。孤枕因君生别梦，残灯为我照乡愁。同寅甚喜成三益，职业还期共勉修。
山厂漫兴寄杨同寅
作者：黄㴻
朝代：明

夜来飞梦堕沧江，晓起诗魔未易降。天阔忽看归鹤杳，渚清遥见浴凫双。云移山色侵罗幌，风递花香拂玉缸。为问骚坛诸作者，许谁来往附名邦。公馀閒坐绿莎厅，对案峰峦晚更青。往事十年心尚醉，故乡千里梦初醒。人家巧趁山坳势，诗句工排月露形。系着浮名未归去，几回惭愧草堂灵。
山厂漫兴寄杨同寅·其一
作者：黄㴻
朝代：明

夜来飞梦堕沧江，晓起诗魔未易降。天阔忽看归鹤杳，渚清遥见浴凫双。云移山色侵罗幌，风递花香拂玉缸。为问骚坛诸作者，许谁来往附名邦。
山厂漫兴寄杨同寅·其二
作者：黄㴻
朝代：明

公馀閒坐绿莎厅，对案峰峦晚更青。往事十年心尚醉，故乡千里梦初醒。人家巧趁山坳势，诗句工排月露形。系着浮名未归去，几回惭愧草堂灵。
山厂病起偶成寄杨恒叔
作者：黄㴻
朝代：明

风静帘栊吏散时，绿阴初合昼迟迟。閒情偏得文书妒，病思惟应枕簟知。几许幽怀空落魄，一番春事又离披。遥思此际江南路，梅雨篷窗正可诗。
平谷道中二首
作者：黄㴻
朝代：明

荒林寒日映郊墟，驿路苍生送使车。岩壑空疏秋烧后，人家萧索晚炊馀。村田近水多沙砾，野树经霜半栎樗。却忆吾闽风景好，此心端欲赋归欤。不嫌双鬓冒风尘，众责都缘萃一身。诗句独凌燕峤雪，梦魂长绕越溪莼。自惭吏事平生拙，安得民风太古醇。回首帝城三百里，拟将衷悃达枫宸。
平谷道中二首·其一
作者：黄㴻
朝代：明

荒林寒日映郊墟，驿路苍生送使车。岩壑空疏秋烧后，人家萧索晚炊馀。村田近水多沙砾，野树经霜半栎樗。却忆吾闽风景好，此心端欲赋归欤。
平谷道中二首·其二
作者：黄㴻
朝代：明

不嫌双鬓冒风尘，众责都缘萃一身。诗句独凌燕峤雪，梦魂长绕越溪莼。自惭吏事平生拙，安得民风太古醇。回首帝城三百里，拟将衷悃达枫宸。
病中读杨同寅赠钱宪副诗什因之有怀
作者：黄㴻
朝代：明

文旌遍历几山河，归橐珠光照夜多。风月喜君常有伴，簿书困我独成疴。焚书展卷还三沐，击节挑灯试一歌。却忆柏台钱副宪，无由参侍恨如何。
良乡道中遇吾闽进乡录者知杨同寅之子迈获俊即遣人驰报于通州比还承寄识喜诗辄次韵
作者：黄㴻
朝代：明

文献声华有自来，如君门第几人偕。山川环拱灵多萃，簪笏蝉联庆未涯。又报科登贤子俊，不胜欢动故人怀。称觞乐事应非远，料得扁舟已过淮。
览镜发有白者书寄杨同寅
作者：黄㴻
朝代：明

年来事事负心期，览镜俄惊鬓已丝。多病难消宫府俸，有怀常把大家诗。孤衾酒薄寒威峭，万瓦霜严晓色迟。笑拂征鞍归路稳，帝城云树正参差。
还京朝见作
作者：黄㴻
朝代：明

杪秋公出季冬还，昼夜驰驱鞍马间。喜脱风尘依凤阙，欣瞻日月近龙颜。朝参名忝金闺籍，拜舞身联玉笋班。俯仰自惭无寸补，但歌天保祝南山。
送林职方清戎之南都
作者：黄㴻
朝代：明

眉间黄色已先占，此去公私喜得兼。天上恩波应独厚，江东纸价莫须添。莱衣绚昼宜莱舞，淮酒宜春胜蜜甜。公暇诗成烦寄我，还容刻画效无盐。
遵化道中
作者：黄㴻
朝代：明

落日西风鼓角悲，羸骖犹未脱征羁。青山是处有奇状，黄叶满林无秀枝。十月时光惊惨淡，一年踪迹叹支离。旬宣此日长城下，横槊何人为赋诗。
和薛邑侯登黄岐山原韵
作者：黄一道
朝代：明

步入层峦翠径微，为梯苔磴转纡迟。悬崖风细云犹甲，古木春深叶作旗。牛首谁怜当日泪，莺花莫负此时卮。兴馀却苦三农旱，龙卧何缘吸墨池。
新柳篇
作者：黄世康
朝代：明

灵谷看梅初驻杖，青溪又见柳条长。
稚叶晴窥拾翠堤，流丝暗扑游春仗。
带结柔腰不自持，笛弄新腔那得知。
小楼思妇见愁别，南陌征人折恨离。
离亭欲折未堪折，昨夜回风复回雪。
黯黯妆成寒食天，毵毵怯近清明节。
汉苑三眠髻欲斜，隋宫一望云半遮。
此时出谷绵蛮鸟，此时曳艳桃李花。
萦花狎鸟空青滴，金缕千行照窗碧。
抹黛当垆何氏娘，垂鞭系马谁家客。
客来索酒葡萄香，巾悬结绿衣蘸黄。
迎阴半上秋千架，踏影争登蹋踘场。
场前歌舞少年路，绮罗綷尽伤心树。
但怜苏小门庭清，谁知嵇大林园暮。
一年柳色一年新，新柳年年弄早春。
章台曲断惊残梦，月淡烟疏恼杀人。
新柳篇
作者：黄世康
朝代：明

灵谷看梅初驻杖，青溪又见柳条长。稚叶晴窥拾翠堤，流丝暗扑游春仗。带结柔腰不自持，笛弄新腔那得知。小楼思妇见愁别，南陌征人折恨离。离亭欲折未堪折，昨夜回风复回雪。黯黯妆成寒食天，毵毵怯近清明节。汉苑三眠髻欲斜，隋宫一望云半遮。此时出谷绵蛮鸟，此时曳艳桃李花。萦花狎鸟空青滴，金缕千行照窗碧。抹黛当垆何氏娘，垂鞭系马谁家客。客来索酒葡萄香，巾悬结绿衣蘸黄。迎阴半上秋千架，踏影争登蹋鞠场。场前歌舞少年路，绮罗綷尽伤心树。但怜苏小门庭清，谁知嵇大林园暮。一年柳色一年新，新柳年年弄早春。章台曲断惊残梦，月淡烟疏恼杀人。
题元珠观
作者：黄东山
朝代：明
体裁：七言绝句

闻得元珠井有年，谁知井底尽甘泉。源头自信丹砂在，应共当时橘井传。
不寐
作者：黄中
朝代：明

多病眠常早，移灯近卧床。重翻经验本，那有断情方。树响秋先到，窗虚月正凉。寂寥愁不寐，更漏以何长。
兰沧江
作者：黄中
朝代：明
体裁：七言律诗

蓬婆之水下星峡，怒涛直撼冯彝宫。铁柱齧蚀销飞蜃，石壁突兀撑晴空。博南初度歌犹怨，诸葛重来路始通。江雾霏霏江树暝，飘飘疑是蹑天风。
沙木河·其一
作者：黄中
朝代：明
体裁：五言绝句

屈曲天南路，今来过几盘。猿声烟外急，风色马头寒。
沙木河·其二
作者：黄中
朝代：明
体裁：五言绝句

悬石临回磴，飞流下激湍。亦知愁九折，王事敢辞难。
读陈白沙诗
作者：黄中
朝代：明

天风吹散铁桥花，白日江门卧钓槎。欲问烟波旧消息，藤蓑今去落谁家。
过朱阳仲墓
作者：黄中
朝代：明

江关词赋旧凌云，何事深山早筑坟。天上岂真无李贺，人今犹自说刘蕡。西风归鹤空留恨，落日啼猿不可闻。三十年前交谊在，独来披草荐溪蘋。
长相思
作者：黄中
朝代：明
体裁：乐府曲辞

妾梦一处所，积雪满空山。觉来向人语，道是玉门关。万里传郎信，开缄喜欲狂。报得郎身健，迟归亦不妨。
题补陀
作者：黄之璧
朝代：明
体裁：七言律诗

名山梵刹海东开，金作禅宫玉作台。万点慈云青雀下，半空法雨白龙来。依微石室窥无相，彷佛珠幢见辨才。谁似神僧杯可渡，摩尼自取照蓬莱。
半峰庵听秀上人弹琴
作者：黄乔栋
朝代：明
体裁：古风

高僧理鸣琴，古调盈人耳。涛生松下风，龙起钵中水。听罢犹冷然，月出疏篁里。
三门阻游
作者：黄九鼎
朝代：明
体裁：古风

舟之行，何翩翩，群徒侧望如登仙。游神业到三门边，砥柱俨然若待焉。疏凿而来几千年，怀襄之后今平平。谁谓桃花三月天，犹如风尘九塞边。行沙如雨复如烟，游人眼前殊可怜。本为探奇泛客船，石尤河伯相颠连。阻我行舟不得前，行止亦听其所便。明德远矣称圣贤，徒尔扬厉寄诗篇，河神与我两茫然。
四时闺怨·其一
作者：黄习远
朝代：明
体裁：七言律诗

折来新柳寄龙沙，为报离居感岁华。贱妾上山将化石，狂夫出塞未还家。春风梦里惊啼鸟，夜雨声中惜落花。莫是受降城下过，胡姬留客醉琵琶。
四时闺怨·其三
作者：黄习远
朝代：明
体裁：七言律诗

他乡明月在高楼，照见离人两地愁。妾在闺中空计日，君从海外正防秋。乍闻牧马阴山下，又说移营瀚海头。寄语王家征戍客，古来飞将不封侯。
四时闺怨·其二
作者：黄习远
朝代：明
体裁：七言律诗

青溪白石映蒹葭，女伴相携出浣纱。感彼睢鸠鸣水上，思君汗马在天涯。空将别泪频题扇，浪喜归期已及瓜。借问从军穿柳叶，何如共妾采莲花。
四时闺怨·其四
作者：黄习远
朝代：明
体裁：七言律诗

朔风堕指敢驰驱，为破楼兰握虎符。万里不知旋旆未，一年将尽忆家无。霜飘明镜思君老，雪照鸾帷吊影孤。见说纩衣宫女作，恐题诗句寄征夫。
寄朱宸卿
作者：黄习远
朝代：明
体裁：五言律诗

与君同里闬，只隔数家居。无日不相见，有时还寄书。开尊呼共饮，得句问何如。自作长干客，别来三月馀。
再次韵
作者：黄云
朝代：明

济时勋业已无成，堆案图书境界清。黄落素秋归社燕，绿阴朱夏语流莺。宦情自向衰年薄，山色还同故国明。混迹渔樵真吏隐，日携吴酒对君倾。
前溪
作者：黄云
朝代：明

诸滩汇前溪，奔腾下岩壑。二月落山花，随流到南郭。
吴江王氏月湖
作者：黄云
朝代：明

水云千顷浩无边，萧爽微芃扫翳烟。海底鱼龙还出没，夜深河汉亦澄鲜。倒披宫锦淋漓醉，快展湘云放浪眠。逸兴遄飞鸥梦远，流光孤洁照沉渊。
唐伯虎
作者：黄云
朝代：明

走马春城遍绿烟，挥金随处拥婵娟。自家花样天机杼，笑领蓬莱第一仙。
夏日书事寄吴水部德徵
作者：黄云
朝代：明

夏木垂阴覆小堂，图书生润日消长。遗音过耳栗留语，余馥清心薝卜香。懒仆畬田耕卤莽，顽儿越户步踉跄。行吟坐睡多闲适，自至南风足午凉。
娄东修复前观察冯留仙先生祠宇
作者：黄云
朝代：明

忆昔惊心丙子年，谁将只手独扶天？举朝半醉乌程酒，名士拚沉白马渊。党祸清时公又死，奸谋用后鼎俱迁。宁知宗社丘墟日，庙食东南肃几筵。
常熟致道观七星桧
作者：黄云
朝代：明

琴川古迹得纵观，七桧象斗罗仙坛。真人手植自梁代，燧人之火不及钻。成形成象两昭应，斟酌元气其无端。阴敷古殿覆玉座，星宫瞻天肃圣颜。侍女左右更修洁，仙袂欲举垂云鬟。坚贞铿戛悟玄理，至文无文朴反顽。深根穿散福地脉，万牛挽之并力难。雷雨藏蓄太阴黑，骨节显露莓苔干。偃仰诘屈更披折，矫若撑拄郁若盘。猿臂争攫凌险绝，鹤形孤高梳羽翰。大小斧劈惜皴裂，赤皮含生细叶攒。萧森夜拂箕尾动，耸拔昼涵湖腹宽。索绹绞纽互联络，风涛鼓舞交苍寒。角崩爪秃龙虎斗，鲲化海翻鹏快抟。鬼神出入倏忽际，厥状诡异穷莫殚。时逢有道天锡瑞，甘露履降和井丹。真人上仙念下土，架虬归来乐盘桓。浩歌适应金石响，楼居合共朝霞飧。酒泻天瓢不可挹，与山并峙青巑岏。仙标出尘几千丈，拟作蓬莱玉树看。傲兀阅世间荣瘁，卦之剥复时危安。铜驼荆棘仍变故，其上日月跳双丸。蜀柏犹能尊汉统，岱松宁免污秦官。青牛已随紫气远，孔桧系道遭摧残。偶然托迹仙境静，此后历数知如干。毕宏韦偃久绝笔，白石老子图冰纨。我生好古聊纪咏，豪奇安得追苏韩。置像亦如楚颂橘，石厓磨镌垂不刊。
扬州早雁
作者：黄云
朝代：明
体裁：五言律诗

酒市灯桥夜，星河顿觉秋。一声来柳外，数点过楼头。团扇临风掩，絺衣怯露愁。随阳惟恐后，不为稻粱谋。
挽曾国荃联
作者：黄云
朝代：明
体裁：联

圣君倚畀元勋，伟烈著三朝，一德常昭，特谥忠襄孚众志；期我回翔司道，迁阶迟二日，九原不昧，勉修职业慰公心。
施彦清野翁庄次沈启南先生韵
作者：黄云
朝代：明
体裁：七言律诗

笑王给事锁西庄，隔水通人故架梁。载酒柴门无吠犬，分花邻舍恰低墙。书临晋帖时数过，诗咏豳风日几章。好鲙鲈鱼饭香稻，纵饶飞雪兴难妨。
日夕
作者：黄云
朝代：明

寂居山之阿，木叶明返照。阴厓凝晚色，余霞尚鲜耀。远心望烟海，孤兴凌仙峤。归牧驱牛马，溪船罢渔钓。闭门归动息，默以领众妙。
林先生官舍新成
作者：黄云
朝代：明

燕雀纷来贺落成，成行花竹表官清。邻家或过墙头酒，山木频啼谷口莺。雨涨碧溪春浪细，日斜青壁晚霞明。一醒一醉胡然异，怀抱寻常得尽倾。
梁溪舟宿闻吴歌
作者：黄云
朝代：明

鸡唱烟中乱桨鸣，梦回酒醒未天明。江南风景凋残后，才听吴歌第一声。
次吴工部夜集韵兼述鄙意
作者：黄云
朝代：明

脱帻掀髯折堕簪，语长真似吐丝蚕。乞身岂待三宜去，养寿应无七不堪。屈产昔曾空冀北，人生只合住江南。赓诗赖有梅花主，吟处宜题退隐庵。
江村春日
作者：黄云
朝代：明

门前芳草路，春到有谁过？曙鸟喧寒樾，条风动绿波。性迂求世少，亲健得天多。莫讶将强仕，犹然隐涧阿。
游焦山
作者：黄云
朝代：明
体裁：古风

昔年过焦门，风帆径飞度。老矣遂此游，清绝快平素。僧堂列古鼎，款识成周铸。秀叠水墨屏，晴披浓绿树。石壁旧题名，苔蚀若简蠹。仰止三诏洞，而以焦君故。瘗鹤下勒铭，水落偶一露。大江亭呼吸，高云岫吞吐。绝顶御泠风，千里可指顾。纵目穷扶桑，出日蒙海雾。俯仰叹今昔，往来走乌兔。大哉神禹功，明德讵能赋。
烟江叠嶂图为陈推官赋
作者：黄云
朝代：明
体裁：古风

赵家驸马王晋卿，画笔直与造化争。宝绘堂开品神妙，烟江叠嶂新图成。东坡老人发天趣，树摇江色春空晴。武昌樊口五年住，楚泽放臣同濯缨。后来乌台入诗案，娇红泣露啼春莺。两翁富贵春梦破，寓意奚啻鸿毛轻。后来吴兴王孙规模亦神似，终逊旧本尤精英。陈侯出佐山水郡，桁杨昼卧莓苔生。挂之高斋一丈壁，仿佛坐听秋泉声。陈侯陈侯慎勿卷，还椟或恐飞去难为情。
白沟次东之金台韵（又见《储柴墟集》）
作者：黄云
朝代：明

西山郁高寒，青绕燕代阔。我行春已深，絮纩尚未脱。平生四方志，眼底才圭撮。区区白沟河，编简不能剟。经涞流渐广，赴海倾莫遏。欲渡仍徘徊，缅怀开运末。兹惟辽晋疆，终古抱嗟咄。天公愤余腥，老雨夜来泼。堂堂十六州，幅员一朝割。桑君漫周旋，国旱尔为魃。中原杀戮尽，胡忍犬美括。哀哉黄龙府，回首饭无钵。横流到靖康，戎马屡南跋。往事勿具陈，忧竞猝难豁。居人讳言兵，唯记粘与曷。
经落帆亭是癸巳春与陈澹仙先生别处
作者：黄云
朝代：明

故交十载散浮萍，槜李风烟此再经。今日独赍磨镜具，当时相送落帆亭。东门蚁酒春犹绿，南浦丝杨晚更青。只有寝园生宿草，鹧鸪啼处不堪听。
萧斋坐雨感怀书事二首
作者：黄云
朝代：明

三月琴川四月还，虞山佳处尽跻攀。曾于拂水岩头望，一塔烟中认玉山。残书遍阅就窗明，少畅闲情赖鸟声。断送春归花事了，一番细雨绿阴成。
萧斋坐雨感怀书事二首·其一
作者：黄云
朝代：明

三月琴川四月还，虞山佳处尽跻攀。曾于拂水岩头望，一塔烟中认玉山。
萧斋坐雨感怀书事二首·其二
作者：黄云
朝代：明

残书遍阅就窗明，少畅闲情赖鸟声。断送春归花事了，一番细雨绿阴成。
送何龙若归京口
作者：黄云
朝代：明

米家画里放船回，一路看山倦眼开。只恐还乡无旧业，桃花空傍战场栽。
重修瑞州学石堤工人没水得古石鲸
作者：黄云
朝代：明
体裁：古风

頖宫临清江，下瞰百馀尺。水激岸善崩，雷閧走群石。不知古石鲸，何年此窟宅。掀置水之澨，其势欲跳掷。依然鳞甲动，水苔滋冷碧。得非昆池来，遂与牛女隔。中宵寂无音，桐鱼庶可击。
陆无文示姑熟山水图画为萧尺木笔
作者：黄云
朝代：明

翰墨风流自足传，几人窥灶少晨烟。何当也学萧公子，漫写青山换酒钱。
雨中书事
作者：黄云
朝代：明

病里仍愁四十过，学书学剑两蹉跎。白翻野饭炊粳稻，绿染秋衣制芰荷。远道西风吹客鬓，空江暮雨湿渔蓑。村醪急办青钱买，儿女灯前且笑歌。
雨止
作者：黄云
朝代：明
体裁：七言绝句

滞雨无聊待雨晴，依然饱饭听松声。西风短棹明朝发，一路看山直到城。
青溪月夜，续灯庵即事
作者：黄云
朝代：明

莫信繁华擅六朝，茅庵深坐话清宵。金陵万事都如梦，月色犹留旧板桥。
题春草图
作者：黄云
朝代：明

野烧痕回一雨过，村童放牧散平坡。祢衡洲畔埋愁远，建业城边积恨多。谁见夜深嘶石马，那知岁久没铜驼。江淹赋别魂销处，春水遥连漫绿波。
题画
作者：黄云
朝代：明
体裁：七言绝句

曾蹑匡庐五老峰，连山云气拥长松。而今看画浑相似，梦断开先寺里钟。
风雨
作者：黄云
朝代：明
体裁：五言绝句

风雨暗江天，边江夜泊船。寒灯对儿女，归路逼残年。
鸳湖棹舟过吴佩远东溪村舍
作者：黄云
朝代：明
体裁：七言绝句

隐隐茅茨鸡乱啼，问程多指隔前溪。夫人庙角残阳满，棹入桃花路转迷。
石钟山
作者：黄云师
朝代：明
体裁：古风

岷山万里来东泻，彭蠡交之惊跃冶。两山铸就右髓乾，如齿受虫浸豁閜。洞壑相憀九曲过，夤缘咫尺畏酸踝。壁立通体玲珑人，一俯仰间百计洒。蚁王审雨穴为堂，渔客学蛛罾作社。名园确礐自矜奇，宇内真奇翻类假。风靡波穿虚受磨，鸿声震彼悠悠者。不经撞发无故鸣，纵有雷音未及哑。钝质如吾雕琢难，对此嵌空愧而野。匡山顽石汝何能，置足高峰但云惹。
独坐亭望黄华山
作者：黄仁荣
朝代：明
体裁：七言律诗

独坐孤亭意惘然，名山咫尺阻攀缘。帘悬急峡翻晴雪，镜挂虚岩起暮烟。春色妆成堆锦洞，秋华散作布金田。不禁指点神飞动，步屧何年到绝巅。
一乐堂为章丘教谕方君子大赋
作者：黄仲昭
朝代：明

乌山一脉青如龙，山前郁郁佳气钟。方家有堂䇄当中，堂中乐事应无穷。白头二老肃以雍，年华七帙颜犹童。膝下诸郎笃友恭，埙篪迭奏諠春风。灵椿谖草长青葱，荆花棣萼尤纤秾。此乐由来世罕逢，君家得此谁能同。况有白眉双阿戎，文章五采称人雄。伯兮身已凌层空，仲也气亦吞长虹。龙章不日膺褒封，兹堂乐事当益隆。
一斋为永康黄肃赋
作者：黄仲昭
朝代：明

平地欲为山，所积非儋石。高丘欲掘井，胡能计寻尺。为学正如斯，孜孜当不息。持之亦有要，曰惟主于一。所以古哲人，乾乾以终日。讲学穷至理，饬躬崇令德。习俗谅不移，他岐岂容适。万理忽昭融，圣域可优入。穷则善其身，达则行于国。俯仰天地间，能事从此毕。黄生志希贤，颜斋警晨夕。吾将考其成，勖哉慎无斁。
三友楼为孙同知赋
作者：黄仲昭
朝代：明

徂徕大夫擅高节，罗浮仙子应同流。亦有淇园古君子，相伴幽人同一楼。幽人襟怀绝尘垢，共结寒盟号三友。百年大梦杳难醒，万古清风长不朽。贤孙佐郡闽海东，宦成回首归兴浓。重搆危楼题旧扁，欲修先绪追前踪。岁暮群芳尽凋歇，三友敷荣心似铁。相看一笑天地春，权门炙手从渠热。
三宜庵为高都宪赋
作者：黄仲昭
朝代：明

都台有客人中彦，卓荦才华金百鍊。忠贞耿耿动宸旒，风裁棱棱肃邦宪。哲人所见殊非常，世事多与心参商。浩然归思不可遏，千里再拜陈封章。臣忝南台司宪纪，庶政皆归臣统理。设施容或乖其宜，罪虽有归臣实耻。老亲况复双龙钟，家无应门五尺童。臣沐隆恩归未得，故山回首情无穷。臣齿于今过半百，二毛渐觉秋霜白。疾病侵寻志虑衰，施于有政宁无惑。以兹三事恒自叹，公义私情俱未安。揆分惟宜置閒散，天恩倘许当衔环。圣主方求经济者，得士如公宁忍舍。公心不啻金石坚，丹悃重陈双阙下。帝曰卿才实有为，卿言恳恳难竟违。膝下许卿得终养，未许终老山中扉。纶音南来不信宿，拂衣一笑归乡曲。进退从容大义明，孤标真足扶颓俗。我位于公固不侔，我身自揣尤宜休。太息高风先著步，题诗送别令人羞。
三山林教谕先生挽诗
作者：黄仲昭
朝代：明

蚤际风云登月窟，旋承雨露下天除。棘闱多士推衡鉴，芹泮诸生仰范模。浮世功名归一梦，朝阳文彩见三雏。褒封况有双鸾诰，万丈龙光照故墟。
下皋俱乐亭扁
作者：黄仲昭
朝代：明

十载山庄没草莱，小亭今日喜新开。呼童痛洗亭前竹，要放南山翠色来。满目云山俱是乐，古人心与我心同。纷纷宠辱多忧患，真乐谁知在此中。开亭近对九龙山，人在千林紫翠间。造物于吾多所靳，惟应山水不吾悭。十年失脚走危途，天赋吾真半已芜。今日看山亭上坐，悠然始复见真吾。亭前无地著尘氛，云外青山山外云。颇幸名途抽脚早，山灵犹未作移文。九龙山势郁嵯峨，翠入帘栊爽气多。读罢残书无一事，闲调绿绮和樵歌。亭外群山翠绕檐，看山终日坐钩帘。东南天际浮云尽，又喜壶山露一尖。列岫多情争秀丽，野花随意放芳妍。化工还有些儿欠，背却西淙瀑布泉。烟云变幻多奇态，风月清妍无尽期。莫道吾亭欠华彩，天然图画列阶墀。潇洒林亭仅数椽，包罗风景迥无边。夜来微雨兼秋至，彻骨清寒疑欲仙。
下皋俱乐亭扁·其一
作者：黄仲昭
朝代：明

十载山庄没草莱，小亭今日喜新开。呼童痛洗亭前竹，要放南山翠色来。
下皋俱乐亭扁·其七
作者：黄仲昭
朝代：明

亭外群山翠绕檐，看山终日坐钩帘。东南天际浮云尽，又喜壶山露一尖。
下皋俱乐亭扁·其三
作者：黄仲昭
朝代：明

开亭近对九龙山，人在千林紫翠间。造物于吾多所靳，惟应山水不吾悭。
下皋俱乐亭扁·其九
作者：黄仲昭
朝代：明

烟云变幻多奇态，风月清妍无尽期。莫道吾亭欠华彩，天然图画列阶墀。
下皋俱乐亭扁·其二
作者：黄仲昭
朝代：明

满目云山俱是乐，古人心与我心同。纷纷宠辱多忧患，真乐谁知在此中。
下皋俱乐亭扁·其五
作者：黄仲昭
朝代：明

亭前无地著尘氛，云外青山山外云。颇幸名途抽脚早，山灵犹未作移文。
下皋俱乐亭扁·其八
作者：黄仲昭
朝代：明

列岫多情争秀丽，野花随意放芳妍。化工还有些儿欠，背却西淙瀑布泉。
下皋俱乐亭扁·其六
作者：黄仲昭
朝代：明

九龙山势郁嵯峨，翠入帘栊爽气多。读罢残书无一事，闲调绿绮和樵歌。
下皋俱乐亭扁·其十
作者：黄仲昭
朝代：明

潇洒林亭仅数椽，包罗风景迥无边。夜来微雨兼秋至，彻骨清寒疑欲仙。
下皋俱乐亭扁·其四
作者：黄仲昭
朝代：明

十年失脚走危途，天赋吾真半已芜。今日看山亭上坐，悠然始复见真吾。
下皋杂咏
作者：黄仲昭
朝代：明

水石阴森烟月清，山中事事可怡情。始知世路闲荣辱，真与浮云一样轻。山径荒凉月上时，郡僚奔走迓监司。道人引水浇畦罢，坐燎松明改旧诗。豪气衰年未尽降，每因世事热衷肠。山庄来往惟农父，长话桑麻心自凉。十亩山田种稻粱，茄秧新乞自邻乡。虽无钟鼎供游燕，且免红尘请谒忙。何处偏宜养性灵，无端野趣在林扃。开帘犹恨前邻树，遮却遥山数尺青。山庄谁道不䌓华，桃李逢春解著花。秋至未应全落莫，芙蓉新种已抽芽。春雨初过水满川，神祠箫鼓正祈年。我来亦欲随乡俗，急典春衣入社钱。春风一夜到桑麻，嫩叶柔枝渐次加。晓起喜闻童稚语，新移丹荔亦萌芽。一川桑柘隐烟霞，黄菊苍松自一家。更喜舍南添隙地，开渠占断白鸥沙。日食何须鼎肉腴，新栽杞菊已扶疏。小池更引清溪水，春雨应添数尾鱼。残书读罢启房栊，散步东风遣病慵。门巷翛然篱落矮，隔邻遥见夕阳舂。未甘奔走混风尘，买断青山学隐沦。牟麦登场蚕作茧，林泉终老未须贫。芳村疏雨送微凉，倚杖村南看插秧。真趣满腔谁与语，起呼尊酒酹柴桑。尘寰无日是安居，喜遂山林寄一区。读易倦来无外事，闲看梁燕哺新雏。丽日和风雨乍过，一丘一壑足婆娑。薄田有粟身无恙，天地私吾亦已多。兴到展书谈舜禹，倦来拂枕卧烟霞。个中无限悠然趣，绝胜霜台晓放衙。性与时违事事差，生涯只合付桑麻。看来富贵由天倖，传到儿孙有几家。乡民水旱苦相仍，征敛无期立取盈。我亦呼儿急称贷，令人惆怅忆阳城。苍松黄菊才三亩，流水柴门自一家。却悔平生都失计，坐听官鼓踏霜华。辋川佳胜古来稀，犹欠吾庄一段奇。丹荔子栽今结实，薰风满树绛囊垂。近日山君猛且饕，踰垣入屋攫牲牢。宋均不复生今世，谁遣深山灭迹逃。世途得丧见交情，径路萧萧草自青。惟有梁间双燕子，年年依旧访柴扃。性癖情知与世殊，秪应归卧故山庐。山中亦有经纶事，朝课耕桑夕校书。闲来事事觉从容，始信山林可养慵。悔杀昔年成底事，红尘鞭马听朝钟。
下皋杂咏·其一
作者：黄仲昭
朝代：明

水石阴森烟月清，山中事事可怡情。始知世路闲荣辱，真与浮云一样轻。
下皋杂咏·其七
作者：黄仲昭
朝代：明

春雨初过水满川，神祠箫鼓正祈年。我来亦欲随乡俗，急典春衣入社钱。
下皋杂咏·其三
作者：黄仲昭
朝代：明

豪气衰年未尽降，每因世事热衷肠。山庄来往惟农父，长话桑麻心自凉。
下皋杂咏·其九
作者：黄仲昭
朝代：明

一川桑柘隐烟霞，黄菊苍松自一家。更喜舍南添隙地，开渠占断白鸥沙。
下皋杂咏·其二
作者：黄仲昭
朝代：明

山径荒凉月上时，郡僚奔走迓监司。道人引水浇畦罢，坐燎松明改旧诗。
下皋杂咏·其二十
作者：黄仲昭
朝代：明

辋川佳胜古来稀，犹欠吾庄一段奇。丹荔子栽今结实，薰风满树绛囊垂。
下皋杂咏·其二十一
作者：黄仲昭
朝代：明

近日山君猛且饕，踰垣入屋攫牲牢。宋均不复生今世，谁遣深山灭迹逃。
下皋杂咏·其二十三
作者：黄仲昭
朝代：明

性癖情知与世殊，秪应归卧故山庐。山中亦有经纶事，朝课耕桑夕校书。
下皋杂咏·其二十二
作者：黄仲昭
朝代：明

世途得丧见交情，径路萧萧草自青。惟有梁间双燕子，年年依旧访柴扃。
下皋杂咏·其二十四
作者：黄仲昭
朝代：明

闲来事事觉从容，始信山林可养慵。悔杀昔年成底事，红尘鞭马听朝钟。
下皋杂咏·其五
作者：黄仲昭
朝代：明

何处偏宜养性灵，无端野趣在林扃。开帘犹恨前邻树，遮却遥山数尺青。
下皋杂咏·其八
作者：黄仲昭
朝代：明

春风一夜到桑麻，嫩叶柔枝渐次加。晓起喜闻童稚语，新移丹荔亦萌芽。
下皋杂咏·其六
作者：黄仲昭
朝代：明

山庄谁道不䌓华，桃李逢春解著花。秋至未应全落莫，芙蓉新种已抽芽。
下皋杂咏·其六
作者：黄仲昭
朝代：明
体裁：七言绝句

山庄谁道不繁华，桃李逢春解著花。秋至未应全落莫，芙蓉新种已抽芽。
下皋杂咏·其十
作者：黄仲昭
朝代：明

日食何须鼎肉腴，新栽杞菊已扶疏。小池更引清溪水，春雨应添数尾鱼。
下皋杂咏·其十一
作者：黄仲昭
朝代：明

残书读罢启房栊，散步东风遣病慵。门巷翛然篱落矮，隔邻遥见夕阳舂。
下皋杂咏·其十七
作者：黄仲昭
朝代：明

性与时违事事差，生涯只合付桑麻。看来富贵由天倖，传到儿孙有几家。
下皋杂咏·其十三
作者：黄仲昭
朝代：明

芳村疏雨送微凉，倚杖村南看插秧。真趣满腔谁与语，起呼尊酒酹柴桑。
下皋杂咏·其十九
作者：黄仲昭
朝代：明

苍松黄菊才三亩，流水柴门自一家。却悔平生都失计，坐听官鼓踏霜华。
下皋杂咏·其十二
作者：黄仲昭
朝代：明

未甘奔走混风尘，买断青山学隐沦。牟麦登场蚕作茧，林泉终老未须贫。
下皋杂咏·其十五
作者：黄仲昭
朝代：明

丽日和风雨乍过，一丘一壑足婆娑。薄田有粟身无恙，天地私吾亦已多。
下皋杂咏·其十八
作者：黄仲昭
朝代：明

乡民水旱苦相仍，征敛无期立取盈。我亦呼儿急称贷，令人惆怅忆阳城。
下皋杂咏·其十六
作者：黄仲昭
朝代：明

兴到展书谈舜禹，倦来拂枕卧烟霞。个中无限悠然趣，绝胜霜台晓放衙。
下皋杂咏·其十四
作者：黄仲昭
朝代：明

尘寰无日是安居，喜遂山林寄一区。读易倦来无外事，闲看梁燕哺新雏。
下皋杂咏·其四
作者：黄仲昭
朝代：明

十亩山田种稻粱，茄秧新乞自邻乡。虽无钟鼎供游燕，且免红尘请谒忙。
丘山风木为林崇起赋
作者：黄仲昭
朝代：明

一双白璧閟佳城，春雨秋霜岁屡更。泉壤无由醒蝶梦，松楸不断起风声。感时空洒皋鱼泪，终古难酬季路情。我亦与君同此恨，临图悲怆欲无生。
丙戌登第有作
作者：黄仲昭
朝代：明

雷奋春声动九区，群龙变化上云衢。奎躔午夜文星聚，日驭中天瑞彩扶。经济未能攀董策，姓名深愧滥齐竽。平生一片丹心在，拟献君王赞庙谟。
丙辰九月廿四日致政归寓蒜岭驿次韵二律
作者：黄仲昭
朝代：明

宦海何劳叹望洋，东篱犹有菊花黄。惟应鸟倦投林下，遑恤牛伤喘道傍。蕉鹿纷纭怜世路，莼鲈肥美正秋霜。济川舟楫今无数，谁问天涯野水航。食禄无才翼圣朝，挂冠奚敢谓贤劳。渊明只合归三径，贡禹应宜上九霄。满地黄云秋稻熟，连天碧海瘴烟消。尘踪自笑诗怀减，忽见乡山又觉豪。
丙辰九月廿四日致政归寓蒜岭驿次韵二律·其一
作者：黄仲昭
朝代：明

宦海何劳叹望洋，东篱犹有菊花黄。惟应鸟倦投林下，遑恤牛伤喘道傍。蕉鹿纷纭怜世路，莼鲈肥美正秋霜。济川舟楫今无数，谁问天涯野水航。
丙辰九月廿四日致政归寓蒜岭驿次韵二律·其二
作者：黄仲昭
朝代：明

食禄无才翼圣朝，挂冠奚敢谓贤劳。渊明只合归三径，贡禹应宜上九霄。满地黄云秋稻熟，连天碧海瘴烟消。尘踪自笑诗怀减，忽见乡山又觉豪。
东黄四景为族叔祖方轩先生赋 其一 文笔钟灵
作者：黄仲昭
朝代：明

石幢亭亭苍玉立，数寻遥倚西山碧。宛如大笔架山曲，壮观莆城闻自昔。吾家聚族幢之东，人豪迭出称儒宗。咸谓斯幢作文笔，千年秀气兹焉钟。风景依然尚如此，孕秀钟灵殊未已。云仍努力绍书香，罔俾前修得专美。
东黄四景为族叔祖方轩先生赋 其三 品树成阴
作者：黄仲昭
朝代：明

吾家迁莆岁月深，旧栽品树参天青。况复先人多种德，直与兹树同敷荣。庆流孙子昌而炽，适当品树成阴际。因知树乃德之符，神僧特识苍天意。世运推移树已薪，祖宗德泽应长存。一德相承能不替，会看孙子重振振。
东黄四景为族叔祖方轩先生赋 其二 印池流泽
作者：黄仲昭
朝代：明

乌山一脉纡且长，吾宗奕叶居其阳。流水萦回自山下，到门汇入三池塘。池塘一一方而小，昔有神僧呼印斗。知稼当年擢大魁，谓此钟灵实非偶。祖宗积庆良已隆，流泽与此同无穷。一派今分东海上，诗书拟振前人风。
东黄四景为族叔祖方轩先生赋 其四 稼村聚族
作者：黄仲昭
朝代：明

伊昔吾宗知稼翁，文章气节称人雄。卜筑稼村三百载，参天乔木青茏葱。巍巍先祠屹中峙，列屋儿孙自邻里。蘋蘩岁岁奉蒸尝，灯火家家究经史。方轩先生族之良，白头晦迹东海旁。殷勤作图纪先迹，云仍百世期勿忘。
东黄四景为族叔祖方轩先生赋·文笔钟灵
作者：黄仲昭
朝代：明

石幢亭亭苍玉立，数寻遥倚西山碧。宛如大笔架山曲，壮观莆城闻自昔。吾家聚族幢之东，人豪迭出称儒宗。咸谓斯幢作文笔，千年秀气兹焉钟。风景依然尚如此，孕秀钟灵殊未已。云仍努力绍书香，罔俾前修得专美。乌山一脉纡且长，吾宗奕叶居其阳。流水萦回自山下，到门汇入三池塘。池塘一一方而小，昔有神僧呼印斗。知稼当年擢大魁，谓此钟灵实非偶。祖宗积庆良已隆，流泽与此同无穷。一派今分东海上，诗书拟振前人风。吾家迁莆岁月深，旧栽品树参天青。况复先人多种德，直与兹树同敷荣。庆流孙子昌而炽，适当品树成阴际。因知树乃德之符，神僧特识苍天意。世运推移树已薪，祖宗德泽应长存。一德相承能不替，会看孙子重振振。伊昔吾宗知稼翁，文章气节称人雄。卜筑稼村三百载，参天乔木青茏葱。巍巍先祠屹中峙，列屋儿孙自邻里。蘋蘩岁岁奉蒸尝，灯火家家究经史。方轩先生族之良，白头晦迹东海旁。殷勤作图纪先迹，云仍百世期勿忘。
为周翠渠题雪竹图
作者：黄仲昭
朝代：明

翠壶之阳多绿竹，一一昂霄美如玉。长风吹雪压枝头，节操愈坚不少屈。西川方伯周翠渠，襟怀不受纤尘污。节比琅玕清比雪，四海人称伟丈夫。良工写此入图画，殷勤持赠何为者。雪宜呈瑞作丰穰，竹拟为筒恊风雅。圣皇出治图雍熙，俗未还淳民苦饥。丈夫有道须济时，莫负平生玉雪姿。
乙卯重过圆通寺借宿再用夏提学韵赋一律
作者：黄仲昭
朝代：明

欲濯尘缨尚未能，匡庐又见碧层层。半生牢落空怜我，一味清闲却让僧。周览未酬霞外想，长吟聊伴佛前灯。重游更与山灵约，只恐萍踪不可凭。
乡贡进士三山王士奇大父母挽诗二首
作者：黄仲昭
朝代：明

良玉堪瑚琏，宏材中栋梁。云衢淹素志，旅梦熟黄粱。书阁芸香散，吟坛草色荒。贤孙高擢第，应是庆源长。淑德由天赋，高堂足母仪。梨云飞梦杳，薤露些歌悲。双璧同玄室，诸孙见白眉。徽音应不朽，太史勒穹碑。
乡贡进士三山王士奇大父母挽诗二首·其一
作者：黄仲昭
朝代：明

良玉堪瑚琏，宏材中栋梁。云衢淹素志，旅梦熟黄粱。书阁芸香散，吟坛草色荒。贤孙高擢第，应是庆源长。
乡贡进士三山王士奇大父母挽诗二首·其二
作者：黄仲昭
朝代：明

淑德由天赋，高堂足母仪。梨云飞梦杳，薤露些歌悲。双璧同玄室，诸孙见白眉。徽音应不朽，太史勒穹碑。
予到官甫二阅岁顿觉老态日增因赋二绝
作者：黄仲昭
朝代：明

镜里韶华叹易徂，眵昏双眼白头颅。写真欲寄儿孙看，只恐惊疑不是吾。忆别乡园岁两徂，当年玄发尚盈颅。故人久别重相见，尽说今吾非故吾。
予到官甫二阅岁顿觉老态日增因赋二绝·其一
作者：黄仲昭
朝代：明

镜里韶华叹易徂，眵昏双眼白头颅。写真欲寄儿孙看，只恐惊疑不是吾。
予到官甫二阅岁顿觉老态日增因赋二绝·其二
作者：黄仲昭
朝代：明

忆别乡园岁两徂，当年玄发尚盈颅。故人久别重相见，尽说今吾非故吾。
予致仕归因重葺下皋山庄以居偶诵宋马子才浩浩歌胸次洒然若有得遂次韵以道所怀
作者：黄仲昭
朝代：明

浩浩歌，钟鼎勋庸如命何。天降吾衷吾不昧，讵肯随时徒媕阿。得意饱餐光禄饭，失意归耕南亩禾。浮云聚散吾何与，笑渠倾夺纷操戈。君不见苏秦手提六国印，千里驺从徒撝诃。又不见冯道身为五朝相，四海疮痍谁抚摩。富贵于时苟无益，眼底风花瞬息过。浩浩歌，钟鼎勋庸如命何。明道列官乌府署，伊川劝讲金銮坡。补衮不求人过失，格心惟以道渐磨。权奸一见阻，去去心靡他。大道日沦丧，贤哲终蹉跎。时论雌雄元不辨，何怪臧仓毁孟轲。浩浩歌，钟鼎勋庸如命何。图书满床春拍拍，烟云绕屋山峨峨。俯仰乾坤无大疚，吾生所得良已多。神仙渺茫吾不道，别有天地长熙和。
代陈宪副赠原都宪用祁主事韵
作者：黄仲昭
朝代：明

方岳当齐鲁，行台正百官。元臣加节钺，宠命出金銮。河内仍留寇，荆州幸识韩。冰霜归政府，风月在诗坛。展也才兼德，猗欤猛济宽。持平良独易，负重岂辞难。蔀屋光还照，阴崖气不寒。盘根资利器，凋瘵藉灵丹。囹圄经年净，苞苴绝夜干。泰山崇地位，渤海息波澜。王事劳行役，亲闱阙问安。暂辞东土镇，归奉北堂欢。天上颁鸾诰，庭前拜翠冠。瑞萱明绣闼，慈竹荫雕阑。莱彩情方洽，潘舆兴未残。乡闾誇昼锦，人吏候归鞍。绣斧欣重睹，湖山为改观。樗才叨部属，风裁仰云端。久荷箴规切，都将肺腑刊。咏歌追吉甫，付与史官看。
代马世用侍御送太学生叶蕃依亲归泉州
作者：黄仲昭
朝代：明

客边每共叹飘蓬，鹏路怜君尚未通。万里故山今日去，一尊芳醑几时同。寻幽北固过梁寺，吊古西湖谒宋宫。归报严翁应慰喜，日光已照覆盆中。
偶成
作者：黄仲昭
朝代：明

萧然一室无馀物，短剑孤琴是旧知。闲里偏嫌人事扰，梦中亦怯世途危。久违故旧缘多病，断送光阴赖有诗。天命穷通皆一定，且倾尊酒不须悲。
六月十六日晓起作
作者：黄仲昭
朝代：明

浮生无计挽流光，岁月催人似箭忙。屈指又惊秋欲到，晓来微雨试新凉。
具庆堂诗庆林季瑞税使伉俪寿六十 其一 次林太守韵
作者：黄仲昭
朝代：明

木公白发岸乌纱，金母酡颜映紫霞。老眼摩挲看流转，桑田渐满海东涯。
具庆堂诗庆林季瑞税使伉俪寿六十 其二 次吴宪副韵
作者：黄仲昭
朝代：明

甲子年来又一新，人间还看几回春。仙翁云外传消息，已注长生箓上人。
具庆堂诗庆林季瑞税使伉俪寿六十·次林太守韵
作者：黄仲昭
朝代：明

木公白发岸乌纱，金母酡颜映紫霞。老眼摩挲看流转，桑田渐满海东涯。甲子年来又一新，人间还看几回春。仙翁云外传消息，已注长生箓上人。
内阁试新秋诗
作者：黄仲昭
朝代：明

梧桐一叶飘银床，塞鸿又逐南云翔。祝融促驾收炎光，白帝持节行清商。斗杓回指天西方，乾坤六合生微凉。寒暑推移羽箭忙，翻惊事业无寸长。年来自幸遭虞唐，簉羽青霄鹓鹭行。禄食朝朝给太仓，恩波应与天无疆。赤手未得攀穹苍，拿云细补龙衮裳。况复双亲老北堂，西风华发添新霜。晨昏甘旨无由将，仰天但见云茫茫。乌鸟私情绕故乡，奋身欲往川无梁。为忠为孝俱未偿，感时抚景心徬徨。人非金石那能常，终与草木同凋伤。此心终始能无忘，可以千载传流芳，逢秋何必愁中肠。
内阁试禁中闻莺
作者：黄仲昭
朝代：明

水尽铜龙残月皎，花雾濛濛碧天晓。宫莺梦破一声钟，无限清音听不了。绵蛮初起上林东，须臾又度长乐宫。似识九重春色好，往来长恋禁城中。数声远出蓬莱树，缥缈鸾笙隔烟雾。数声近绕掖垣花，参差玉笛鸣仙家。倏忽天门上晴旭，远近和鸣无断续。变态中含宫徵音，铿锵似奏韶钧曲。岂无燕雀鸣春林，繁音啾唧难为听。亦有鹧鸪啼暮雨，凄凄唤起乡心苦。何如莺啭五云间，倾耳尽动春风颜。簉班我亦金銮署，日听清歌发奇趣。
再和前韵以写馀兴
作者：黄仲昭
朝代：明

台省争誇致身早，谁识黄花风韵好。浮沈宦海浩无涯，宠辱惊心容易老。纷纷桃李竞春华，一夜狂风委芳草。吾党行藏与世违，后生讥评恒绝倒。懒从势路乞人怜，閒向东篱被花恼。冷蕊疏枝未有期，此日蓬门为谁扫。有酒还留待菊开，醉卧醒吟是吾宝。盘飧淡薄芼溪莼，果实寻常剥园枣。以此易彼谁得失，兹理分明易寻讨。汾阳功烈震乾坤，不过中书廿四考。身后流光未百年，故宅疏槐已枯槁。人生性分有真乐，千乘王侯吾不道。多君纳禄早归来，出处完名真自保。一度花开一醉吟，百岁为期共君祷。莫愁送酒无王弘，薄田有秫吾能造。
再和同寅潘应昌游钟山韵三首
作者：黄仲昭
朝代：明

丘陇高低六代陵，谁将尊酒酹遗灵。蚀残断础荒苔合，剥尽丰碑野烧经。樵唱幽林空谷应，渔归芳渚晚风腥。英雄割据成何事，依旧青山枕翠溟。帝业天开形势壮，望中濯濯著威灵。山连吴楚周遭绕，江发岷峨迤逦经。夷夏有归供职贡，犬羊无地肆膻腥。千年王气今全盛，累洽重熙奠八溟。泉石幽奇爱秣陵，卜居拟访草堂灵。嗅梅细和逋仙句，种茗闲看陆羽经。醉里玉山能自倒，世间铜气任渠腥。浮生此计何当遂，谁问飞尘竭九溟。
再和同寅潘应昌游钟山韵三首·其一
作者：黄仲昭
朝代：明

丘陇高低六代陵，谁将尊酒酹遗灵。蚀残断础荒苔合，剥尽丰碑野烧经。樵唱幽林空谷应，渔归芳渚晚风腥。英雄割据成何事，依旧青山枕翠溟。
再和同寅潘应昌游钟山韵三首·其三
作者：黄仲昭
朝代：明

泉石幽奇爱秣陵，卜居拟访草堂灵。嗅梅细和逋仙句，种茗闲看陆羽经。醉里玉山能自倒，世间铜气任渠腥。浮生此计何当遂，谁问飞尘竭九溟。
再和同寅潘应昌游钟山韵三首·其二
作者：黄仲昭
朝代：明

帝业天开形势壮，望中濯濯著威灵。山连吴楚周遭绕，江发岷峨迤逦经。夷夏有归供职贡，犬羊无地肆膻腥。千年王气今全盛，累洽重熙奠八溟。
再经庐山东林寺又用始祖御史公韵赋六首
作者：黄仲昭
朝代：明

昔年曾过此，犹记暮春时。骢马重来日，隙驹三载期。云閒经雨岫，花发向阳枝。春草撩诗兴，分青入古池。青山如有待，不改昔年时。重到宁非幸，佳游不负期。乱云生石罅，一鸟啭花枝。昨夜知经雨，幽庭水满池。慧远因陶令，高名著昔时。虎溪同笑傲，莲社共襟期。故址更新宇，乔林非旧枝。千年遗迹在，惟说两荷池。问道浔阳郡，诸生候几时。未穷残日兴，仍拟复来期。霁景酣春意，红芳间绿枝。山中春社过，飞燕乱差池。徙倚看奇胜，乾坤雨霁时。林峦含喜色，花鸟似前期。晴竹黄金影，新梧碧玉枝。幽亭事事好，不独瞰清池。山水重看处，韶华正丽时。胜游良自慰，浮世亦难期。鸟瞷斋僧饭，猿攀饮涧枝。所嗟公事迫，未得看天池。
再经庐山东林寺又用始祖御史公韵赋六首·其一
作者：黄仲昭
朝代：明

昔年曾过此，犹记暮春时。骢马重来日，隙驹三载期。云閒经雨岫，花发向阳枝。春草撩诗兴，分青入古池。
再经庐山东林寺又用始祖御史公韵赋六首·其三
作者：黄仲昭
朝代：明

慧远因陶令，高名著昔时。虎溪同笑傲，莲社共襟期。故址更新宇，乔林非旧枝。千年遗迹在，惟说两荷池。
再经庐山东林寺又用始祖御史公韵赋六首·其二
作者：黄仲昭
朝代：明

青山如有待，不改昔年时。重到宁非幸，佳游不负期。乱云生石罅，一鸟啭花枝。昨夜知经雨，幽庭水满池。
再经庐山东林寺又用始祖御史公韵赋六首·其五
作者：黄仲昭
朝代：明

徙倚看奇胜，乾坤雨霁时。林峦含喜色，花鸟似前期。晴竹黄金影，新梧碧玉枝。幽亭事事好，不独瞰清池。
再经庐山东林寺又用始祖御史公韵赋六首·其六
作者：黄仲昭
朝代：明

山水重看处，韶华正丽时。胜游良自慰，浮世亦难期。鸟瞷斋僧饭，猿攀饮涧枝。所嗟公事迫，未得看天池。
再经庐山东林寺又用始祖御史公韵赋六首·其四
作者：黄仲昭
朝代：明

问道浔阳郡，诸生候几时。未穷残日兴，仍拟复来期。霁景酣春意，红芳间绿枝。山中春社过，飞燕乱差池。
凌波仙子
作者：黄仲昭
朝代：明

拍天秋水浩无涯，尘袜凌波任溯洄。安得微躯轻似许，同过弱水看蓬莱。
别东岩偶成三首
作者：黄仲昭
朝代：明

东岩一到觉心清，便与高僧共结盟。宝地不堪今又别，山光树色总含情。世事纷纷役此身，林泉无计日相亲。山灵应笑今归去，依旧胸中万斛尘。斜阳惆怅别招提，吟逐寒云度虎溪。黄鸟似知人欲去，苍松枝上尽情啼。
别东岩偶成三首·其一
作者：黄仲昭
朝代：明

东岩一到觉心清，便与高僧共结盟。宝地不堪今又别，山光树色总含情。
别东岩偶成三首·其三
作者：黄仲昭
朝代：明

斜阳惆怅别招提，吟逐寒云度虎溪。黄鸟似知人欲去，苍松枝上尽情啼。
别东岩偶成三首·其二
作者：黄仲昭
朝代：明

世事纷纷役此身，林泉无计日相亲。山灵应笑今归去，依旧胸中万斛尘。
半松为莆郡司训松江宋黻赋
作者：黄仲昭
朝代：明

苍松如龙出幽谷，未露全身露头角。天生大材不大用，半在云霄半林壑。浮世难逢匠石过，空馀满地清阴多。明堂不作岁云暮，松兮松兮奈尔何。
南安行台赋古梅
作者：黄仲昭
朝代：明

横浦行台有老梅，看花今是第三回。浮生莫叹容颜改，铁干冰姿亦半摧。铁干冰姿亦半摧，入门为尔重徘徊。独怜不改坚贞操，依旧寒花冒雪开。
南安行台赋古梅·其一
作者：黄仲昭
朝代：明

横浦行台有老梅，看花今是第三回。浮生莫叹容颜改，铁干冰姿亦半摧。
南安行台赋古梅·其二
作者：黄仲昭
朝代：明

铁干冰姿亦半摧，入门为尔重徘徊。独怜不改坚贞操，依旧寒花冒雪开。
南安访同年张东海祠和同年张泰侍御韵
作者：黄仲昭
朝代：明

南安大守知多少，谁复如君有此祠。施设总根经史学，死生均系吏民思。平生不负王曾志，终古难磨叔子碑。遗像俨然犹不死，何须更赋拟招诗。
南溪别业次韵
作者：黄仲昭
朝代：明

刺桐花下有华堂，别买溪南数亩庄。旋剪荆榛开町疃，更添亭馆带林塘。春岚压地苔花湿，暑雨蒸林荔子香。自笑一生缨冕累，无缘来共白云乡。
又用前韵
作者：黄仲昭
朝代：明

人喜春回我独悲，化工虽巧亦还痴。阳光遍及闲花草，空谷幽兰想未知。